Materialer og typer :: Trægulve :: Gulvbelægninger :: GULVFAKTA\nTrægulve inddeles efter deres konstruktive opbygning i:\n- Bærende gulve som kan underdeles i\n- Ikke-bærende gulve som kan underdeles i\nFigur 1. Gulvbrædder.\nFigur 2. Parketbrædder.\nStavparket er enkeltstave, normalt i massivt træ. Stavene er rektangulære med fer og not. Massiv stavparket findes også uden fer og not.\nFigur 3. Stavparket.\nFigur 4. Parketruder.\nDe hårde træsorter er de mest anvendte, med eg og ask som de dominerende, af de eksotiske træsorter er det merbau der oftest anvendes, men principielt kan alle hårde træsorter anvends.\nMosaikparket kræver et plant og tørt underlag. Felterne monteres i vådlim, det anbefales at man anvender en lim der ikke indeholder vand. Umiddelbart efter lægingen tromles parketten for at sikre at stavene presses ensartet ned i limen. Når limen er hærdet skal mosaikparkettet slibes, lakspartles og overfladebehandles. Produktionstolerancerne på mosaikparket er relativt store og der vil derfor være revner/sprækker mellem stavene efter nedlimningen. Efter gulvet er grovslebet (1.gang slibnng) blandes slibestøvet med en speciel "kitvæske". Gulvet spartles med denne masse, hvorved revner o.a. fyldes med "lakspartel". Mosaikparket regerer hurtigere på ændringer i luftens fugtighed end anden massiv parket. Mosaikparket ligger bedst i et stabilt indeklima med små udsving i luftens fugtighed.\nLamelparket er normalt opbygget som en trelagskonstruktion. Nederst et bundlag af nåletræ med fibrene i brættets længderetning. Et midterlag eller spærrelag af fx. spånplade, krydsfiner, MDF eller krydslagte lameller af hårdttræ eller nåletræ. Øverst et slidlag, som er mindst 2,5 mm tykt, men som i de fleste lamelbrædder har en tykkelse på 3-4 mm. Slidlaget kan være udført af ét stykke finer eller opdelt som stavparket. Lamelparket fås derfor med udseende som gulvbrædder, parket eller mønsterparket.\nFigur 5. Lamelbrædder.\nLamelparket er forsynet med fer og not på alle fire sider og fås desuden med et låsende fer og not system (kliksystem), som overflødiggør brug af lim i fer og not ved svømmende gulvlægning.\nLamelparket kan også lægges som limet eller sømmet gulv, eller som bærende gulv, hvis brædde-tykkelsen er mindst 22 mm.\nFigur 6. Finerede brædder.\nFinerede trægulve leveres med slidlag i en lang række træarter og med overflader som brædder eller med parketmønster.\nFinerede brædder lægges som svømmende, limet eller sømmet gulv.\nKlodser er retvinklede træklodser fremstillet af eg, fyr, gran eller lærk. Længden af klodserne bør ikke være mere end 1,5 gange bredden. Klodser findes i tykkelser fra 18 til 100 mm.\nFigur 7. Klodser.\nDet bedst egnede underlag er et stift træpladeundergulv. Klodserne kan også klæbes til et tørt betonundergulv. Endelig kan træklodserne nedlægges i sand.\nKlodser af bedste kvalitet kan lægges, afslibes og overfladebehandles, så de kan anvendes i forsamlingslokaler og boliger.\nDa overfladen på et klodsegulv er endetræ, optager det let fugt fra luften eller fra gulvvask. Derfor bør direkte fugtpåvirkninger undgås. Det anbefales altid at rådføre sig med leverandøren vedrørende fugtudvidelse og behovet for dilatationsfuger.\nKlodsegulve er særligt egnede til gulve i industrien, fx mekaniske værksteder, da de giver et robust og slidstærkt gulv samtidig med, at ting, der tabes på gulvet, fx maskindele og værktøj, er mindre udsat for skade.\nHøjkantsparket leveres normalt i ca. 23 mm tykkelse, men kan også leveres i ca. 10 og ca. 16 mm tykkelse.\nStavbredden er 8 mm, og længden er normalt 160 mm. En læggeenhed består af 40 stave på række, hvorfor enheden er 160 x 320 mm.\nHøjkantsparket fremstilles af træarter som ask, eg, rødeg og merbau, og leveres ubehandlet.\nFigur 8. Højkantsparket.\nKlodsemosaik er tynde ca. 8 mm endetræs skiver. Klodserne leveres limet på net i rudemønster. Hvert net er ca. 0,2 m2. Størrelsen af de enkelte "klodser" kan variere en smule, men typisk er de ca. 60 x 20 mm.\nDe hårde træsorter er de mest velegnede. Klodsemosaikken monteres på sammen måde som mosaikparketten. Klodsemosaikken er særdeles fugt følsomt. Den skal lægges i den bedste kvalitet lim og man skal sikre sig at limen og undergulvet kan klare de trækspændinger der vil opstå når klodsemosaikken opfugtes\nEgenskaber for Materialer og typer


Nye Unge Fællesskaber - Tuborgfondet\nUnge mobiliserer unge i nye fællesskaber\nMed et nyt projekt vil Mellemfolkeligt Samvirke ActionAid styrke unge fra udsatte boligområder i at bruge deres stemme og indgå nye fællesskaber. Projektet går under navnet Ungefællesskaber, og det var et ud af tre projekter, der fik en bevilling på Folkemødet 2017.\nMange unge, der vokser op i udsatte boligområder, er i særlig risiko for at udvikle negative livsbaner. For at modvirke den udvikling, vil MS ActionAid Denmak skabe positive fællesskaber, hvor unge kan være med til at gøre en konkret forskel for andre unge i deres lokalområder. Her skal de unge udvikle kompetencer og få redskaber til at organisere sig på nye måder, samt få andre unge til at engagere sig i projekter, der sætter fokus på frivillighed, fællesskab og demokratisk indflydelse.\nFor at modvirke de unges vej ind i negative livsbaner vil MS styrke dem i arbejdet med de lokaldemokratiske fællesskaber. De unge skal mærke, at de gennem positive samarbejder, kan være med til at gøre en konkret forskel for andre unge. De unge vil gennem forløbet redskaber til og erfaring med at involvere og engagere andre.\nUnge, aktive medborgere\nSom baggrund for projektet har unge fra tre af Københavns udsatte områder Tingbjerg, Nørrebro og Bispebjerg i løbet af de sidste 2 år selv organiseret sig i lokaledemokratiske ungefælleskaber og ungeråd. Som organisation er MS interesseret i at hjælpe unge med at være aktive medborgere, der engagerer sig lokalt, til gavn både lokalt og for sammenhængskraften i vores samfund. Derfor vil de hjælpe de unge med at udvikle og strukturere fællesskaberne. Projektet udføres gennem et tæt samarbejde med Børne- og Ungdomsforvaltningen og Det Gode Naboskab på Nørrebro, og det er bygget op omkring frivillige i MS, der udvikler og udfører workshopsforløb og løbende støtte til de unge i de tre områder.\nFra undervisning til handling\nI efteråret 2017 skræddersys et undervisningsforløb, der sætter særligt fokus på unges engagement og frivilligt arbejde. Formålet er at tænde de unges engagement og få dem til selv at sætte ord på deres udfordringer og drømme, samt give dem mulighed for at skabe inkluderende aktiviteter for andre unge i deres område. Som del af uddannelsen vil de unge komme på en studietur til Aarhus, hvor de fx skal besøge et ungeråd i Gellerupparken. Her skal de udveksle erfaringer og ideer og undersøge, hvordan unge engagerer sig lokalt. Turen har desuden til formål at bygge bro og skabe sammenhold mellem unge, der normalt ikke omgås hinanden, men som oplever mange af de samme udfordringer.\nI foråret 2018 arbejdes der videre med de unges egne ideer, så de kompetencer og ideer, de har udviklet i løbet af efteråret, bliver en realitet i foråret. Det kan være, at de unge vil arbejde med en lokal ungefestival, fællesspisning i området eller et lokalløb, der samler penge ind til et godt formål. Aktiviteterne vil være baseret på de unges egne idéer og behov og udvikles i tæt sparring, dialog og samarbejde med medarbejdere og frivillige i projektet.\nOpdatering på projektet – september 2018\nMed bevillingen har MS etableret to stærke uddannelsesforløb; Frontløber for forandring samt et Meningsdanner-kursus om regeringens Parallelsamfunds plan. Derudover er der foretaget en opkvalificering af de frivillige i projektet.\nFrontløber for forandring\n14 unge fra boligområderne har deltaget og gennemført et forløb, hvor de har lært at identificere lokale behov og generere ideer og løsninger til de behov, de fandt mest vigtige. Forløbet har gennem politisk empowerment styrket de unge i at gå fra ide til handling, tro på sig selv og gå forrest for forandring. Deltagernes har opnået kompetencer indenfor personligt lederskab, præsentationsteknikker, projektplanlægning og eventafvikling. Et af de centrale elementer i uddannelsen var studieturen til Sønderborg, hvor de unge gik i dialog med andre unge, politikere og etniske minoriteter i Sønderborg om fordomme og stærke fællesskaber.\nDen 1. januar kiggede statsminister Lars Løkke Rasmussen danskerne dybt i øjnene og gav debatten om de såkaldte ’Ghettoer’ ny kraft. „Rundtom i landet er der parallelsamfund,“ sagde statsministeren godt fire minutter inde i sin nytårstale. Han talte om huller i Danmarkskortet, magtesløsheden, isolationen, kriminelle bander og utryghed. „Vi skal sætte et nyt mål om at afvikle ghettoerne helt. D. 1 marts offentliggjorde regeringen en strategi mod parallelsamfund. Vi oplevede stor frustration hos unge i lokalområderne, da de ofte ikke kan genkende beskrivelserne af de steder, de er opvokset. Meningsdanner-kurset har givet 30 unge fra fire forskellige områder værktøjer til fremover at analysere i en politisk kontekst og herudfra forme egne meninger og holdninger. Deltagernes har snuset til forskellige debatformer og lært at udtrykke sig kreativt gennem flashmobs, videokunst og de mere klassiske debatindlæg.\n“Meningsdanner-kurset har været med til at give mig værktøjer til at kunne udtrykke mine meninger og holdninger, samt hvordan jeg kan styrke mine argumenter. Jeg har altid haft mange tanker og holdninger i forhold til integration, ulighed og rettigheder, som jeg aldrig rigtig har vidst, hvad jeg skulle gøre med. Jeg har nu haft muligheden for at tale både i DR-debatten, til en Power Talk på MS og har været med til at nuancere den ellers unuanceret debat’”, Eden, 25 år, deltager på Meningsdanner-kursus, Tingbjerg.\nBillederne her er fra deltagelse på Folkemødet 2018 samt uddannelsesforløbene Frontløber for forandring og herunder aktiviteten Unge drømme fra blokken.\n’Jeg har hele mit liv følt jeg er blevet snakket om og ikke med. På Frontløberforløbet gik det op for mig, at det ikke var sådan, jeg ville leve mit liv, og det skulle ingen andre gøre for den sags skyld. Hvis man vil se en forandring, så skal man selv kæmpe for den".\nSagal, 17 år\nDeltager i Frontløber for forandring


416 Bliv soulmate med din sjæl – Tirsdag: 9.30 – 12.15 – Holistisk Sommerfestival\nOBS – OBS NY WORKSHOP: KLANG YOGA\nKlang yoga er en oplevelse ud over det sædvanlige, når de smukke toner fra krystal og klangskåle, gongs m.m. spreder deres frekvenser og giver dine tanker en pause. Samtidig bliver du guidet i yin yoga, som består af rolige stræk af kroppens bindevæv. Arbejdet med med bindevæv og sener kan give din krop mere fleksibilitet samt styrker dine knogler, og du restituerer hurtigere efter evt. skader. Tempoet er langsomt, hvor øvelserne typisk har en varighed af 3-5 minutter, og du får rig mulighed for fordybelse. Kroppen styrkes og tankerne fokuseres, alt sammen på en hensyntagende måde.\nDer vil være specielt fokus på:\n-udstrækning af bindevæv\nMedbring: Liggeunderlag, tæppe\n🙂 Karin startede for ca. 35 år siden med intensiv undervisning af Tibetansk Lama, derudover er hun uddannet klang terapeut samt yin yoga lærer. Hun kombinerer gerne sin undervisning med kærlig humor, en deling af egne erfaringer, der kan gavne den enkelte deltager, samt en ro der forplanter sig som ringe i vandet.\n« 415 Qigong workshop – Tirsdag: 9.30- 12.15\n425 En rejse ind i det spirituelle univers (Foredrag) – Tirsdag: 15.00 – 17.00 »\n415 Qigong workshop – Tirsdag: 9.30- 12.15 425 En rejse ind i det spirituelle univers (Foredrag) – Tirsdag: 15.00 – 17.00


H.K.H. Kronprinsessens tale ved åbningen af #childmothers den 12. november 2018 | Kongehuset\nOffentliggjort den 12. november 2018\nJeg har set frem til i dag, fordi vores tid sammen i dag handler om noget, som ligger mig meget på sinde. Nemlig unges mulighed for, uanset hvem de er og hvor de bor – at kunne leve det liv, de selv ønsker.\nDen mulighed er desværre stadig meget afhængig af, hvor i verden man bor. Og det er vigtigt, at der er forståelse for den forskel, som eksisterer og, at vi i denne del af verden ved, hvor mange muligheder vi heldigvis har.\nFor at sætte det i perspektiv, stiller jeg nogle spørgsmål, som jeg vil bede jer om at tænke over – hvad er dit svar?\nHar I gode venner omkring jer?\nEr I sunde og raske? Er der nogen, der passer jer, hvis I bliver syge?\nLaver I noget spændende i jeres fritid?\nEr I glade for at gå i skole?\nGlæder I jer til at vælge en uddannelse?\nVed I, hvordan man får børn? Og hvordan man undgår det, indtil det virkelig er et ønske?\nOg kender I en på jeres alder, der er blevet gift eller har fået et barn?\nVed I også, at I har en lang række menneskerettigheder? Rettigheder, der gælder hver og en af os, blot fordi vi er mennesker?\nDet tror jeg, at I ved.\nDer er i år 70 år siden, at verdens lande første gang satte sig sammen og blev enige om en række universelle menneskerettigheder. En rettighed er en slags frihed. Det er noget, du har ret til, i kraft af at være et menneske – fra du bliver født, til du dør, lige meget hvem du er, eller hvor du bor – simpelthen fordi du lever.\nI dag er mange af de ting, jeg lige har stillet spørgsmål til, anerkendt som menneskerettigheder: Som børn bør I vokse op i en familie og i et miljø præget af glæde, af kærlighed og af forståelse.\nBørn har ret til at gå i skole.\nBørn har ret til ikke at blive gift, før de er mindst 18 år gamle.\nBørn har ret til sundhed, til mad, til tryghed - og børn har ret til at lege.\nMan kan faktisk sige, at I børn har ret til et godt liv.\nOg efterhånden som I er på vej mod at blive voksne, skal I sikres en tryg og sikker introduktion til voksenlivet.\nDet betyder blandt andet, at I får seksualundervisning. Det betyder, at I forstår biologien: Ens krop. Hvordan man får børn (det ved I sikkert i forvejen). Hvordan man beskytter sig selv og hinanden mod uønsket graviditet og mod seksuelt overførte sygdomme.\nDet betyder også, at I lærer at respektere jeres kæreste eller dén, I er sammen med. At I forstår og respekterer, at et nej altid er et nej og altid betyder nej – uanset, hvornår det bliver sagt.\nDet betyder, at I forstår at respektere og acceptere hinandens forskellighed.\nOg det betyder, at I ikke - at I aldrig - deler billeder af hinanden, som ikke skal deles.\nAt I forstår, at I skal passe på hinanden. Altid.\nMenneskerettigheder er baseret på princippet om respekt for individet, og at hvert individ fortjener at blive behandlet med værdighed.\nSom voksne skal I træffe store beslutninger om jeres liv. I skal vælge uddannelse. I skal vælge hvilket job, I kunne tænke jer. Hvor I skal bo. Hvem I eventuelt vil komme sammen med. Om I vil giftes. Om I vil have børn.\nNår unge svarer på, hvad der er de største beslutninger, som de kommer til at træffe som voksne, svarer de oftest, at det er beslutninger om uddannelse – og om børn.\nSom mor ved jeg, at det er en fantastisk men også en livsomvæltende begivenhed at få børn. Og det forstår I også. I ved, at det er smart at kunne planlægge at få børn, så det passer med jeres andre valg i livet. Og at det er smart at vente, indtil I engang som voksne føler jer helt klar til det.\nMen det er desværre ikke alle, der har tilstrækkelig viden og mulighed for selv at vælge at vente. Det vil I se her på #childmothers-udstillingen, og det kan I læse om i #childmothers-bogen. Pigerne i udstillingen er alle blevet gravide, da de var bare mellem 12-15 år gamle.\nMange af pigerne vidste ikke, hvordan man bliver gravid – eller at de endda var gravide.\nFlere af dem har ikke fået den nødvendige hjælp, da de skulle føde, og fik, som følge af det, alvorlige helbredsproblemer.\nÉn er blevet udsat for voldtægt, én er blevet omskåret som barn, og én fortæller hvor svært det er at leve med en alvorlig fødselsskade. Det kan I læse og lære mere om i bogen.\nFlere af pigerne i bogen er allerede blevet gift.\nOg de fleste går ikke længere i skole.\nPigernes menneskerettigheder er ikke blevet opfyldt, og de har ikke en tryg og sikker ungdom. De er nærmere blev overhalet indenom af voksenlivet og lever nu en voksens liv, selvom de stadig er børn.\nNår I ser deres billeder og læser deres historier, vil I måske lægge mest mærke til forskellene i forhold til jeres eget liv.\nMen jeg vil bede jer om at prøve også at lægge mærke til lighederne. Fordi …. de er der.\nPigerne har – eller har haft – de samme drømme som jer. Drømme om en uddannelse. Drømme om et godt job. Drømme om at gøre en forskel. Og selvom vi i udstillingen her ikke hører så meget om drengene, så ved vi, at det samme gælder for dem.\nPiger og drenge i hele verden har de samme behov som jer; for læring, venskab, tryghed og familiens støtte.\nSom jeg sagde i starten, så har piger og drenge i hele verden de samme grundlæggende rettigheder.\nOg piger og drenge i hele verden har også det samme potentiale som jer.\nJeg har mødt unge piger og drenge i mange forskellige lande. Jeg har faktisk også mødt en af pigerne fra denne udstilling. Hun bliver kaldt Kiswendsida, hun bor i Burkina Faso, og I skal høre hendes historie om lidt.\nKiswendsida var en dejlig ung pige – som blev mor alt for tidligt. Hun var sej og hun var heldig, fordi hun kunne fortsætte i skolen. Hun var viljestærk og en klog pige, som lige nu er på vej mod at afslutte gymnasiet, og som forhåbentlig får mulighed for at videreuddanne sig til arkitekt, som hun drømmer om.\nAlle steder hvor jeg møder unge, der ofte har det hårdt, ser jeg så meget mere end deres problemer og udfordringer. Jeg ser først og fremmest potentiale. Jeg ser unge som jer med mod på livet, som er klar til at gøre en positiv forskel, så snart de får mulighed for det.\nJeg håber, at I vil se billederne her og læse historierne i bogen.\nJeg håber, at I vil dele historierne om, hvor stærke piger og unge mennesker er alle steder.\nI kan gå hjem og fortælle om det til familie og venner. I kan overveje at give bogen videre, når I selv har læst den. Vi har brug for, at I inspirerer andre børn og unge til at engagere sig i, hvordan vi sikrer, at vi selv kender vores rettigheder og kan gøre krav på dem, og hvordan vi sikrer, at menneskerettigheder bliver respekteret i hele verden. Alle unge fortjener en chance for at udnytte sit fulde potentiale - at blive den, de drømmer om.\nDet gælder jer. Det gælder pigerne i bogen, og det gælder piger og drenge, der lever under lignende omstændigheder.\nDet gælder alle unge i hele verden.


Dato: 04 november, 2014\nLagde du mærke til den fancy overskrift? Fitbit fitness! Lyder vældig moderne, ikke sandt? Der er en smule ordspil i overskriften og samtidig er der måske gemt et lille mysterium: hvad handler det mon om? Inden jeg går ombord i en længere udredning, bør jeg lige præsentere firmaet bag pressemeddelelsen, som disse ord er baseret på. Fitbit er helt med fremme, når det gælder udvikling af produkter og apps, som har med fitness og sunde vaner at gøre.\nDenne spændende og dynamiske boldgade kaldes også for Connected Health & Fitness, og så bliver det næppe større! Fitbit producerer således produkter, som egner sig godt til de aktive mennesker, som sætter pris på en omgang sund fitness samt den gode nattesøvn, som er så vigtig for at få dagen til at glide bedre. Fitbits produkter sælges i over 25.000 amerikanske butikker og 37.000 butikker i resten af verden.\nFitbit er nu ude med nogle nye produkter, der stinker af gadgets, og så er Nettips naturligvis med på sidelinjen. Det gælder tre nye fitness trackers, som folk på forskellige træningsniveauer kan glæde sig over. De tre produkter hedder Fitbit Charge, Fitbit Charge HR og Fitbit Surge. Her er der tale om tre produkter, som optimerer menneskets træning og søvn, og der er tale om gadgets på forskellige niveauer:\nStyr på motion, fitness og søvn\nFitbit Charge er for motionister, der ønsker at øge deres daglige aktivitetsniveau og forbedre deres generelle sundhed – altså for sådan en som undertegnede.\nFitbit Charge HR er for regelmæssige motionister, der ønsker at forbedre deres kondition og fitness yderligere – det kunne også godt være sådan en som mig.\nFitbit Surge er til den dedikerede motionist, der har fokus på sundhed og træning hver dag – og det er nok ikke lige mig …\nFitbit Charge er til motionister, der ønsker at tracke deres daglige aktivitet for at løfte deres fitness til næste niveau. Dette armbånd viser statistik direkte på håndleddet. Dette kan for eksempel være måling af antal skridt gået, distance, kalorieforbrug og antal etager, man har gået op og ned. Hvis du har oprettet en profil på Fitbits hjemmeside, kan du naturligvis følge hele molevitten dér online. Du kan også følge med i dine søvnvaner og –mønstre, og armbåndet har sågar indbygget vækkeur, der dog ikke siger noget, men blot vibrerer.\nFitbit smider også de to andre produkter på gaden, som dog ikke får omtale her. Du kan læse mere om produkterne fra Fitbit på firmaets hjemmeside, men jeg kan sige så meget, at produkterne ser avancerede ud, så hvis du er fitness afhængig, kunne dette godt være en ide til din julegave ønskeseddel. Du får slutteligt lige priserne på de tre gadgets:\nFitbit Charge koster 999,95 kroner\nFitbit Charge HR koster 1199,95 kroner\nFitbit Surge koster 1999,95 kroner\nForrige Det bruger vi internettet til\nNæste: Ehandel på smartphone


Malerarbejde i ejerforening: Gode råd til maling af ejerforeningen\nNyheder, tips og råd Malerarbejde i ejerforeninger\nSkrevet den 21. marts 2017 af Maria Carlsen - Ingen kommentarer endnu\nSkal I have udført malerarbejde i jeres ejerforening, er der store penge at spare ved at indhente flere tilbud på malerarbejdet. Især timepriserne varierer meget fra malerfirma til malerfirma. Selv en lille forskel i timeprisen kan hurtig løbe op, når vi taler om så store maleropgaver, som der tit er tale om i ejerforeninger. Så læs med her, og find ud af, hvordan I finder den billigste maler til jeres malerarbejde i ejerforeningen.\nNår der skal foretages større malerarbejder i jeres ejer- eller boligforening, er det altid en god ide at indhente flere tilbud på opgaven. Også selv om I måske allerede har en fast leverandør af malerarbejde i dag, som I altid vælger. Markedspriserne kan nemlig have ændret sig meget siden sidst, I indhentede nye tilbud.\nFor selv om I måske ved, hvad I får for pengene, når I vælger den maler, I altid har brugt, så kan vanens magt omvendt også koste jer mange penge. For beregningsgrundlaget for de priser I får fra jeres nuværende maler, har næppe ændret sig siden det første tilbud, han eller hun sendte – og da slet ikke, hvis det generelle prisniveau i markedet er faldet i mellemtiden.\nDerfor er det altid en god ide at indhente flere tilbud på malerarbejde, før I igangsætter nye projekter på fællesarealerne i jeres ejerforening.\nNår malermesteren beregner prisen på jeres maleropgave, beregner han den oftest efter, hvor mange kvadratmeter overflade der skal males. Det gælder specielt, hvis der er tale om større maleropgaver, som f.eks. facader, trappeopgange og lignende. Er det i stedet værelser, der skal males, beregnes prisen oftest efter hvor mange kvadratmeter værelset er på.\nKvadratmeterprisen på malerarbejde består af to grundkomponenter – prisen på materialerne og selve arbejdslønnen . Materialepriserne er stort set ens for de forskellige malerfirmaer, fordi de oftest anvender de samme grossister som leverandører og kører med nogenlunde samme procent i fortjeneste på materialerne.\nMen timelønnen kan variere en hel del fra den ene maler til den anden. For hver enkelt malermester bestemmer selv sine timepriser. Der er ikke nogen lovgivning eller fælles pristarif på området. Malermesteren bestemmer helt og holdent selv.\nNår han beregner sin timepris, består den dels af den løn, han skal betale til den medarbejder, der udfører arbejdet, og dels et overhead til administration og hjælpematerialer, som stiger, klude m.v., samt eventuelle driftsomkostninger til køretøjer etc. Hvor stort et overhead malermesteren medregner, og hvilke komponenter der helt nøjagtig medtages i beregningen, varierer en del fra malermester til malermester.\nDerfor ender priserne på malerarbejde tit med at blive meget forskellige fra maler til maler. Det er derfor, det er en god ide altid at indhente flere tilbud på malerarbejdet.\nSkal ejerforeninger overholde tilbudsloven?\nNår I skal indhente tilbud på malerarbejde i en privat bolig- eller ejerforening, er I ikke omfattet af tilbudslovens regler, netop fordi I anses for at være private. Det er til gengæld ikke muligt i en almennyttig boligforening, fordi der altid indgår en offentlig institution – oftest kommunen – i ejerkredsen. Her skal tilbudsloven overholdes.\nMen som privat ejerforening er i fuldstændigt frit stillede til at indhente alle de tilbud, I har lyst til. Der er ingen regler og ingen krav om, at I skal vælge en af de tilbudsgivende malermestre til at udføre malerarbejdet i ejerforeningen. I har derfor også lov til at forkaste alle de indkomne tilbud og bede om nogle nye, hvis I ikke er tilfredse med priserne.\nFå hjælp til at indhente de 3 tilbud på malerarbejde\nSom udgangspunkt bør I som minimum altid vælge at indhente 3 tilbud på malerarbejde i ejerforeningen. Vælger I kun at spørge to malere, risikerer I måske at komme til at spørge de to dyreste malere. Ved at få mindst tre tilbud, får I et mere retvisende billede af prisniveauet – og jo flere malere I beder om priser, jo mere nuanceret og præcist bliver jeres billede af prisniveauet.\nMen efter et par opringninger til forskellige malermestre finder I hurtigt ud af, at det er mere tidskrævende end som så at få indhentet tilbuddene. For tit skal der ringes til væsentligt flere malermestre, end I har brug for tilbud fra. For nogle malermestre påtager sig slet ikke den slags opgaver, og andre har ikke tid før længe efter, I gerne vil have, at arbejdet skal være færdigt.\nDet er her 3byggetilbud.dk kan lette arbejdsprocessen og indhente de 3 tilbud på jeres malerarbejde for jer. Det foregår ganske enkelt ved, at I udfylder formularen på vores tilbudsside. Så bliver I kontaktet af tre interesserede malermestre, som bor i nærheden af jeres ejerforening. De kommer så forbi og giver et tilbud på opgaven. Det tager alt besværet ud af at finde interesserede malermestre.\nHar I en malermester, I plejer at bruge, så bed også om et tilbud derfra. Så lover vi to andre tilbud, så I har noget at sammenligne med. Derefter kan I hurtigt – og med god samvittighed – afgøre, om I skal gå med den malermester, I altid har brugt eller vælge en af de nye.\nBestil 3 uforpligtende tilbud på en maleropgave\nHusk beboerne, når I skal have malet i ejerforeningen\nNår I skal indhente tilbud og planlægge malerarbejdet i jeres bolig- eller ejerforening, er det vigtigt, at I også husker at tage hensyn til beboerne i processen. For oftest vil malerarbejde på fællesarealerne i ejerforeningen have en eller anden form for indflydelse på beboernes hverdag.\nHer er det vigtigt, at I holder øje med de enkelte malermestres indstilling til beboerne, når de besøger jer for at måle op til tilbuddet. For sidder du i bestyrelsen i ejerforeningen, eller står du med hele ansvaret for malerarbejdet, kan du hurtigt blive upopulær hos beboerne, hvis du er med til at vælge en malermester, der ikke har den fornødne forståelse for, at beboerne skal bo i ejendommen, mens arbejdet foregår.\nLad os se nærmere på, hvordan du sørger for hensynet til beboerne og træffer nogle gode beslutninger, for nogle af de mest almindelige malerarbejder i bolig- og ejerforeninger.\nRenovering og maling af trappeopgange i ejerforeninger\nEn af de mest almindelige malerarbejde i ejerforeninger er renovering og maling af trappeopgange. Her vil selve malerdelen af opgaven oftest være det, der er mest synligt for beboerne. For selvom der kan være forskellige reparationer af træ- og murværk involveret, er det den afsluttende maling af vægge, trappe, gelændere, balustre og trin, der kommer til at kunne ses bagefter.\nDerfor er det vigtigt, at I finder en malermester, der har god erfaring med den slags maleropgaver, og som kender alle udfordringerne ved at få malet en trappeopgang. Her kan det især være en god ide at finde en malermester, der kan påtage sig hele renoveringsopgaven.\nSå undgår I, at der opstår ventetid mellem de forskellige håndværkere, så beboerne – og måske du selv – kommer til at skulle gå og se på det reparerede træ- og murværk et stykke tid, før maleren har tid til at komme og male reparationerne over.\nMaling af vinduer i ejerforeninger\nNår I skal have malet vinduer i ejerforeningen, skal I også huske på, at det medfører en række gener for beboerne. For her skal malerne have mulighed for at kunne komme til i de enkelte boliger, så de kan åbne vinduerne i forbindelse med malerarbejdet. Det betyder samtidig, at malerarbejdet helst skal foregå i sommerhalvåret for ikke at skabe kuldegener eller belaste varmeregningen for beboerne.\nEr der tale om en beboelsesejendom i flere etager, skal I også huske på, at der skal sættes stillads op rundt om ejendommen. Det betyder, at arealerne foran facaden skal friholdes, så der bliver plads til stilladserne, og at beboerne vil blive forstyrret af stilladsarbejdet, fordi stilladset vil stå uden for deres vinduer og tage både lysindfald og udsigt.\nMaling af facaden i jeres ejerforening\nDet samme gælder, hvis det er facaden, som skal males på jeres beboelsesejendom. Her vil stilladsarbejdet også være et forstyrrende element i beboernes hverdag.\nDerfor er det vigtigt, at I sørger for at begrænse den tidsperiode, hvor stilladset er sat op, og at der er god koordination mellem afslutningen af malerarbejdet og nedtagningen af stilladset. Så både når det gælder maling af vinduer og facade, er det en god ide at sørge for at vælge en malermester, der har stilladsarbejdet med som en del af tilbuddet.\nPå samme måde som med malingen af trappeopgangen kan det også være en fordel, at eventuelt renoveringsarbejde på facaden forestås af malermesteren. Det forenkler kommunikationen og øger chancerne for, at arbejdet koordineres på den bedste måde.\nMaling af kælderen i en ejerforening\nSkal I have malet kælderen i jeres etageejendom, vil det oftest også have indvirkning på beboernes hverdag. Især hvis beboernes kælderrum også skal males indvendigt i forbindelse med malingen af kælderen.\nHer vælger de fleste ejerforeninger dog oftest at få malet de enkelte kælderrum ved fraflytning. Det giver mindre besvær, fordi kælderrummet så er tomt. Så oftest vil maling af kælderarealerne begrænse sig til gangarealer og fællesrum i kælderen samt eventuelt renoveringsarbejder på træ- og murværk i kælderen.\nIgen er det en fordel at vælge en malermester, der påtager sig hele entreprisen med reparationer og maling i ét tilbud. Det gør hele processen nemmere for bestyrelsen og viceværten i ejerforeningen, fordi der kun er én aktør, I skal tale med, hvis der er noget, I vil klage over, eller hvis I har ønsker til, hvordan arbejdet skal udføres i praksis.\nDen nemme genvej til malerarbejde i ejerforeningen\nHolder I hensynet til beboernes hverdag for øje, når I vælger leverandør, øges chancen for, at jeres valg af malermester til malerarbejdet bliver populært hos alle ejerforeningens medlemmer.\nMen først skal I have fundet den bedste og billigste malermester til arbejdet. Den proces starter her. For ved at indhente 3 tilbud på malerarbejdet gennem vores tjeneste slipper I for det opslidende arbejde med at finde interesserede malermestre til at byde ind på jeres opgave. Vi finder malermestrene, så de kommer til jer i stedet.\nDet tager alt det svære ud af tilbudsarbejdet og sikrer, at I måske allerede kan træffe en beslutning på jeres næste møde i ejerforeningens bestyrelse.\nFå 3 gratis malertilbud til ejerforeningen


Elektriker Tinglev: Find en elektriker i Tinglev\nElektriker Tjek :: Elektriker Tinglev\nFå et godt tilbud fra en elektriker i Tinglev\nHer kan du finde en elektriker i Tinglev. Har du ikke tid til at ringe rundt, eller vil du gerne spare penge, kan du også prøve at bestille 3 tilbud på el-arbejde. Så kan du få en idé om prisniveauet, og måske er du heldig at finde en billig elektriker i Tinglev. Det er en service fra 3Byggetilbud, som vi reklamerer for.\nTelefon: 74 64 40 56 \nTelefon: 74 64 41 28\nFind en elektriker i Tinglev\nEltjek udført af autoriseret el-installatør i Tinglev\nFå 3 tilbud fra elektrikere i Tinglev\nHeldigvis er der mange dygtige elektrikere i Tinglev. Du kan endda indhente 3 tilbud fra elektrikere i Tinglev hurtigt og nemt ved at bruge et par minutter på at beskrive din el-opgave. Så vil du i løbet af nogle få hverdage blive kontaktet af 3 forskellige elektrikere i Tinglev.\nElektriker Tjek gør det nemt for dig at finde en elektriker i Tinglev. Mangler din virksomhed her på siden, eller har du rettelser? Så skriv til os på elektrikertjek@gmail.com.


Hvordan fjerner Spreediscount.com | Fjern Malware\nHvordan fjerner Spreediscount.com\nHjem / Adware / Hvordan fjerner Spreediscount.com\nPop-ups og omdirigerer som Spreediscount.com er normalt sker på grund af en adware sat op. Årsagen bag denne annonce-understøttet software-infektion blev du ikke er opmærksom på, hvordan du var at oprette et freeware. Hvis du ikke ved, hvad et ad-støttede program er, kan du blive forbløffet over alt. Advertising-supported software ikke har direkte til formål at skade din computer, er det blot ønsker at udsætte dig for så mange reklamer som muligt. Men det betyder ikke, at reklame-støttede programmer er uskadelige, kan du blive omdirigeret til en skadelig portal kan resultere i en malware-infektion. En ad-støttede program er ikke brug for dig, så råder vi dig med at fjerne Spreediscount.com.\nDownload værktøj til fjernelse affjerne Spreediscount.com\nDa brugerne vil ikke gerne installere det, advertising-supported software gennemføre freeware som et middel til at invadere dit system. Hvis du ikke har bemærket allerede, de fleste af fri software har ikke ønsket tilbyder knyttet til det. Reklame-støttede programmer, browser hijackers og andre sandsynligvis uønskede programmer (Pup ‘ er) kan være knyttet til. Du bør afholde sig fra at vælge standardtilstanden, når du opsætter noget, som disse indstillinger vil tillade, at alle typer af elementer til installation. En bedre løsning ville være at vælge Forhånd (Tilpasset) – tilstand. Du vil have valget mellem at se og at unticking alle ekstra tilbud i disse indstillinger. Du kan aldrig vide, hvad der kan være forbundet med freeware, så du altid vælge disse indstillinger.\nDet er ikke svært at se en adware trussel på grund af den hyppige reklamer. Uanset om du bruger Internet Explorer, Google Chrome eller Mozilla Firefox, de vil alle blive berørt. Du vil kun være i stand til at slippe af med de reklamer, hvis du afinstallerer Spreediscount.com, så du bør gå videre med så hurtigt som muligt. At udsætte dig for annoncer er, hvordan advertising-supported software gøre indtægter, forvente at løbe ind i en masse af dem.Du kan nogle gange støder ad-støttede programmer, der tilbyder dig en slags program til download, men du er nødt til at gøre det modsatte.Ikke erhverve software eller opdateringer fra underlige pop-ups, og holde sig til de officielle hjemmesider. Downloads vil ikke altid være reel og faktisk kan indeholde ondsindede trusler, så undgå dem så meget som muligt anbefales. Du vil også bemærke, at dit system kører mere træg end typiske, og din browser vil gå ned oftere. Reklame-understøttede programmer forårsager kun problemer, så anbefaler vi, at du slet Spreediscount.com så hurtigt som muligt.\nDu kan fjerne Spreediscount.com i et par måder, afhængigt af din viden, når det kommer til styresystemer. For den hurtigste Spreediscount.com opsigelse metode, rådes du til at få anti-spyware software. Det er også muligt at fjerne Spreediscount.com ved hånden, men du ville have til at finde og slippe af med det og alle dens tilknyttede applikationer dig selv.\nLær at fjerne Spreediscount.com fra din computer\nTrin 1. Manuel Spreediscount.com fjernelse Guide\nTrin 2. Fjerne Spreediscount.com fra browsere\nc) Fjern Spreediscount.com fra Mac OS X-system\nFind Spreediscount.com og eventuelle andre tvivlsomme program. Højreklik på det/dem, og tryk på Flyt til Papirkurv.\na) Slette Spreediscount.com fra Internet Explorer\nb) Fjern Spreediscount.com fra Google Chrome\nc) Spreediscount.com fjernelse fra Mozilla Firefox\nd) Fjern Spreediscount.com fra Microsoft kant\nI søgemaskiner, opsige Spreediscount.com\nSlet Spreediscount.com og sæt en ny søgemaskine\nUnder fanen Søg Fjern Spreediscount.com og sæt en ny udbyder


Varmeplanlægningen fastlægger planer for, hvor der skal være kollektiv varmeforsyning og for eksempel forbud mod elvarme.\nPlaner for den fremtidige varmeforsyning af boliger og virksomheder fastlægges i varmeplanen, og det er grundlag for den grønne omstilling af varmeforsyningen.\nVarmeplan 2012 fastlægger, hvor der er:\nKollektiv varmeforsyning (fjernvarme eller naturgas).\nForbud mod el-opvarmning.\nOmråder, som ikke er omfattet af planen, har individuel opvarmning (oliefyr, pillefyr osv.).\nVær opmærksom på, at varmeplanen ikke er opdateret og der er vedtaget nye love, som har ændret grundlaget for planen.\nTilslutningspligt betyder, at grundejere har pligt til at tilslutte opvarmede bygninger til det kollektive varmeforsyningsnet (fjernvarme), som findes i området. Tilslutningspligten gælder, hvor det er tinglyst på den enkelte ejendom eller hvor lokalplanen for ejendommen fastlægger tilslutningspligt (gælder ikke de bygninger, som var opført da lokalplanen blev vedtaget).\nDer er ikke krav om at fungerende individuelle anlæg skal kobles på. Men hvis et individuelt anlæg udskiftes, skal det tilsluttes den kollektive varmeforsyning.\nGrundejeren skal betale tilslutningsafgift og faste udgifter til varmeforsyningsselskabet. Men der er ikke pligt til at købe varme.\nI områder med tilslutningspligt er der også forblivelsespligt. Det betyder, at alle opvarmede bygninger, som er tilsluttet kollektiv varmeforsyning, skal blive ved med at være tilsluttet.\nDer kan gives dispensation fra tilslutningspligten ved nybyggeri, hvis bygningen opfylder kravene til energirigtigt byggeri eller forsyningen sker med vedvarende energianlæg, som eksempelvis jordvarme. Bemærk at varmepumper og pillefyr ofte kan give anledning til nabogener, hvis de installeres i bebyggede områder. Henholdsvis pga. af støj og røg gener.\nFra 2013 er det ikke længere lovligt at installere gasfyr i nye boliger. Derfor gælder tilslutningpligten ikke i områder udlagt til naturgas.\nHvis tilslutningen til individuel naturgasfyr kan etableres som stikledning til eksisterede forsyningsnet eller 75% af et område er forsynet med naturgas i forvejen, kan der gives tilladelse til etablering af individuel naturgasfyr.\nForbud mod el-varme (Elpaneler mv.)\nDer er forbud mod at etablere ”direkte” elvarme i kollektive varmeforsyningsområder (også områder udlagt til naturgas). Der er enkelte udtagelser. Bl.a. eldrevne varmepumpe, elvarme i sommerhuse, fritidshuse, kolonihavehuse mv.\nEjendomme med centralvarmeanlæg må således ikke fjerne radiatorer, varmtvandsbeholder mv. og etablere elvarme i stedet.


LanguageEnglishDanskJob og karriereGavekortComwell Plus\tSamlet pris fra 2488 DKKfor 2 personer\nOphold med FDM og ComwellNyd et ophold på et af Comwells mange hoteller. Du finder os i hele landet, så der er rig mulighed for at starte bilen og opleve det skønne danske land i samarbejde med Comwell og FDM.\nBesøg et af vores skønne Comwell hoteller der kan byde på både, Spa, Sport, City, Gourmet og Sport! Opholdet er inklusiv en lækker 2 retters middag i restauranten.\nFra Comwell Hvide Hus Aalborg er der ca. 5 minutters gang til Aalborg Banegård, hvorfra der går lufthavnsbusser. Der er kun 10 kilometer til lufthavnen, og i tilknytning til hotellet findes 150 parkeringspladser. Aalborg og omegn byder på mange spændende muligheder for både store og små; blandt andet Aalborg Zoo, Utzon Center og KUNSTEN. Tilbuddet indeholder1 x 2 retters middag1 x Drinkkupon (øl, vin eller vand)2 x overnatning2 x Stor morgenbuffetFaciliteter 198 værelserFamilieværelserRestaurantBarFitnesscenterKonference- og festlokalerParkering mod betaling kr. 75,- pr. døgnFrit trådløst netværkAfmærket løberute tæt på hotelletMange seværdigheder i og omkring Aalborg LanguageEnglishDanskJob og karriereGavekortComwell Plus\tComwell Hotel Borupgaard


Taynikma 5 af Jan Kjær (e-bog, epub)\n> E-bøger>Taynikma 5: Den hemmelige arena\nTaynikma 5: Den hemmelige arena (e-bog, epub)\nDato for udgivelse: 2016-03-21\nMedforfattere: Jan Kjær, Merlin P. Mann\nFilstørrelse: 15870 KB\nKlanerne har levet splittet og i skjul i snart 100 år, men Mester Gekko mener, tiden er inde til kamp mod Henzel og Fyrstinden. Gekko tager Koto, Monto og Artan med ned for at finde arenaen, hvor de kan kalde klanerne til samling. Men tingene går...\nTaynikma 5: Den hemmelige arena\nKlanerne har levet splittet og i skjul i snart 100 år, men Mester Gekko mener, tiden er inde til kamp mod Henzel og Fyrstinden. Gekko tager Koto, Monto og Artan med ned for at finde arenaen, hvor de kan kalde klanerne til samling. Men tingene går ikke som Mester Gekko havde forestillet sig. Så snart klanerne mødes, bryder gamle stridigheder ud - og de kan kun løses i Den Hemmelige Arena! Taynikma fortælles gennem en anderledes kombination af billeder og det skrevne ord. Ved at blande normal prosa med mangainspirerede tegneseriesekvenser udfolder historien sig både visuelt fængende og med fortællemæssig dybde. Halvt tegneserie, halvt bog – tekst og billeder arbejder sammen med hver deres styrke. Tegningerne suger læseren til sig, mens bogteksten giver personerne og fortællingen fylde og liv. Dette er en ebog med såkaldt fixed laoyut (fixed epub). Den er velegnet til læsning på avancerede læseapparater som tablets og smartphones. Den er uegnet til læsning på mindre avancerede læseapparater.


Titel: Unleashed In The East\nScandinavia\t Opsat: 2004-02-11 23:00:55\nJa, sådan skal en live skive sgu' lyde...Overdubs slipper vi desværre ik' for her, men den holder sgu' tæt alligevel...\nMuddley\t Opsat: 2004-02-13 23:00:31\nScanndinavia. Forstår hvad du mener med, men selve showet er godt nok. Jeg hader dog disse redigerede shows. Derfor er jeg så småt gået i gang med at samle bootlegs og der eksisterer mange bedre shows end dette.\nMuddley\t Opsat: 2005-02-02 20:12:33\nJa, så er jeg gået totalt 'apeshit' over Judas Priest. Har tæsket alt deres musik igennem de seneste dage og må sige at de er guderne. Deres nye skive udkommer d 22-02 og indtil da skal jeg leve i Judasland og FOOOOK, hvor er de fede. Klart det største metal band nogensinde.\nJudas Priest (the king of heavy metal)\t Opsat: 2005-10-02 18:51:52\nden er super. men ikke lige så god som live in london\nMotley\t Opsat: 2005-10-03 13:02:15\nDette er en ren klassiker, ud over det hele!\nSlotrace.dk\t Opsat: 2007-07-10 13:50:00\ndenne kommer efter killing machine\nScandinavia\t Opsat: 2007-11-26 12:23:04\nJUDAS PRIEST til Sweden Rock!!\nÆ mann\t Opsat: 2008-04-25 09:21:09\nnaaah.. hvis jeg ikke allerede vidste at det var et live album ville jeg ikke have gættet det. jeg sad virkelig og lyttede efter noget puplikums larm men det var ikke lige sådan at finde. efter min mening var det heller ikke verdens fedeste sætliste der var tale om men hva faen, det er jo længe før de helt igennem geniale priest skiver blev lavet:P men de gamle klassikere er dog at finde.. jeg holder mig til PRIEST... LIVE il´l thank you\nSleazy Dane\t Opsat: 2008-04-25 09:38:47\nHmm...synes at det er en fantastisk setlist. Jeg er også en sucker for oldschool Priest:)\nÆ mann\t Opsat: 2008-04-25 16:04:12\njamen jeg syntes da også at priest havde en perle her og der i 70érne MEN det var først da de lavede british steel at der virkelig kom smæk for skillingen efter min mening:p derfor fortrækker jeg al priest efter den skive fremfor bare de to perler sin after sin og killing mashine\nSleazy Dane\t Opsat: 2008-04-25 16:23:48\nJeg synes at der er 13 perler på dette album. De eneste 2 Priest albums jeg ikke kan snuppe er "Ram It Down" og "Demolition". Det må nok betegnes, som nogle af deres nyere albums. Så helt enig er jeg altså ikke:)\nÆ mann\t Opsat: 2008-05-13 16:10:04\ndemolition var sgu heller ikke såååeh spændende da jeg hørte den for tid tilbage men ram it down er da en klasse skive:b det kan jeg næsten ikke understrege uden underscore sleazy dane!\nÆ mann\t Opsat: 2008-07-26 19:55:09\nJEG ÆDER MINE ORD FORAN JER ALLE SAMMEN MED ALSKENS KLAMME TOPPINGS OG DIPPINGS!!!\njeg sidder her i vejle i dæ mørk jylland med unleashed på æ anlæg og jeg er blevet 70er priest sucker big time (så vi to sleazy dane) af at lytte til denne plade. så det godt man har det hele i reolen i forvejen;) tror sgu nattetimerne indtil maiden imorgen går med at høre killing maschine,stained class,sin after sin,unleashed IGEN og alt efter 1980:P har en dum vane med at overse genialt guitarsoli og der er sgu masser af blærerøvs tråd at finde her og JA genial sætliste:p jeg æder mine ord, i said it, you heard it. Æ mann out!


Scope - The Waterboy\n31 årige Bobby Boucher er vaskeægte alternativ begavet redneck fra de amerikanske sydstater. Han arbejder som vanddreng for det lokale football hold, men mobbes og fyres til sidst - ikke at han nogensinde har tjent penge på jobbet. Desillusioneret drager han på sin plæneklipper til et andet hold, og nu åbner mulighederne sig pludseligt for at blive stjerne, få venner og kæreste og endda starte på universitetet - den noget tilbageholdende og protektionistiske Mama Boucher skal bare lige overbevises.\nHr. Coach Klein\nEt sted i de amerikanske sydstater bor 31 årige Bobby Boucher (Adam Sandler) i en hytte sammen med sin mor Mama Bouc ... Læs anmeldelsen - Ronald Lindkvist\nMorsom og har på sin vis også en mening. Den er bare så sød og nærmest eventyragtig. Ællingen der bliver til en svane eller Askepot der får sin prins. Fantastisk!!!!!!!!!!!!\ndet er en af Adam Sandlers bedste film.. jeg synes den er genial.\nDen er mega super og skal ses hvis man kan lide komedie. Dem der påstår den er ringe burde skydes eller så dan noget\n- Igen igen, hr. Sandler -\nMindre vellykket komedie hvor Sandler, som så mange gange før, finder en sjov karakter, men alligevel ikke magter at udnytte den optimalt. Vi har set det før - "The Waterboy" er en triviel komedie, hvor grinet aldrig rigtigt kommer frem i dig.\nLige barnlig nok...\nKa kun tilslutte mig de andre kritikere, af denne film. Plat, forudsigelig og tappet for handling, bedre kan denne skodfilm ikke beskrives. Adam sandler er frygtlig i denne komedie, der lige er gået et par meter over stregen, omkring hvor plat en film kan være. Ik fordi at jeg ikke kan lide platte f ... Læs anmeldelsen


Pas på, når du træder op på stigen for at lave gør-det-selv-arbejde, for går det galt, kan det blive alvorligt. Dansk Byggeri giver her et par gode råd om, hvordan man undgår ulykker på stigen\nHvert år kommer mange danskere til skade, når tagrenden skal renses eller hækken skal klippes. Og tit er det gamle og usikre stiger, som for længst burde være skrottet.\n- På arbejdspladser er der meget strikse regler for, hvordan man sikrer sig mod ulykker, når arbejdet foregår på en stige. Men det er sjældent, man som privatperson tænker over de krav, når der skal skiftes en pære, eller gavlen skal males. Faktisk passer vi ofte mindre på os selv i fritiden end på arbejdet, siger arbejdsmiljøchef i Dansk Byggeri, Mette Møller Nielsen.\nDer er derfor god grund til at tænke sig bedre om, for faktisk kan et fald fra bare en til to meter gå rigtigt galt.\n- Først og fremmest skal man sikre sig, at den stige, man bruger, er i en god stand, og trinene ikke er ødelagt. Så hvis man stadig har morfars gamle træstige stående, så er det måske på tide at skifte den ud med ny og mere sikker model, siger Mette Møller Nielsen uddyber:\n- Derudover er det vigtigt, at man sørger for, at stigen står på et fast underlag, og at den hviler på alle sine ben, så man ikke risikerer, at den skrider under en. Og for at undgå, at man får overbalance og vælter, så lad være med at bruge de øverste to-tre trin på stigen.\nMan skal heller ikke sætte sig eller stå overskrævs på wienerstigen.\n- Det er den ikke indrettet til, og af en eller anden grund så tror folk, at de står rigtigt sikkert på den måde, men det gør de ikke, siger Mette Møller Nielsen.


Mere fritid eller bedre indtjening\nMere fritid eller bedre indtjening 7. april 2008 af Mikael 32 kommentarer For noget tid siden mødtes jeg med en anden internet marketer og snakken gik omkring alle de ting som vi havde tilfælles og alle de projekter vi havde gang i. Det er altid rart at tale med nogen som deler mange af de samme interesser som en selv, men det jeg synes er endnu mere interessant er, at man ofte kommer fra sådanne møder med gode ideer eller små hints i bagagen. Andre mennesker ser ting på andre måder og selvom det måske er banale ting, så kan du let selv overse dem fordi du er så dybt involveret i det du laver.\nOver en kop kaffe (eller to), kom vi til at tale omkring det at tjene penge på at blogge. Ikke på den traditionalle JohnChow / Problogger måde, men ved at oprette niche websites som kører i WordPress format. Man kan også kalde det den nemme og billige CMS løsning.\nHan fortalte hvordan han, efter at have sikret sig et super godt domænenavn (der blev jeg lidt misundelig, men fik til gengæld også en masse ideer), var begyndt at afsætte 5 timer (5 indlæg) af sin tid hver uge på at skrive indlæg. I starten går alting langsomt, men over de sidste ca. 3 år, er det alligevel blevet til 750 indlæg (i hvert fald hvis vi regner med 5 indlæg pr. uge i 50 uger om året).\nHele bloggen er på dansk og da han fortalte det i første omgang så kunne jeg ikke lade være med at tænke: “Det kan da ikke give mange daglige besøgende”. På nuværende tidspunkt ligger han på over 400 daglige besøgende på sin blog og ved udfra hvad hans konkurrenter på markedet har af daglige besøgende, at han over de kommende år vil kunne komme op på omkring 5.000 (!!) daglige besøgende.\nSe der blev min opmærksomhed vækket, for selvom jeg synes, atÂ jeg bevæger mig en del rundt på nettet, så er 5.000 daglige besøgende på en dansk blog alligevel noget som kun overgår de få.\nVi talte lidt omkring det at han uge efter uge brugte 5 timer af sin tid (det her er en hobby beskæftigelse), på at skrive artikler. Han har i flere omgange forsøgt at samarbejde med personer indefor samme felt for at høre om de ville være gæsteskribenter på hans blog, så han selv kunne få frigivet noget tid (alternativt kunne få mere indhold på siden), men det er ikke rigtig blevet til noget særligt endnu.\nI forbindelse med mine mange tanker omkring automatisering af websites og i forbindelse med at jeg har hyret de gode indere, så nævnte jeg naturligvis om han nogensiden havde overvejet at betale folk for at skrive indlæggene for ham?\nSagen er, at som tingene ser ud for ham lige nu, så ligger han og henter omkring 4.000 kr. ind hver måned alene ved adsense indtægter og selvom det ikke er noget man bliver tyk og fed af, så vil det alligevel være en fornuftig sum at kunne kaste efter at få nogle skribenter til at skrive indlæggene for sig. Den ekstra tid han så ville få på hænderne kunne naturligvis bruges til at skrive flere indlæg eller til at tænke andre kreative tanker om hvordan hans site kunne udvides, så han når de 5.000 daglige besøgende hurtigere.\nDe fleste kan jo nok hurtigt regne ud, at hvis 400 daglige besøgende giver 4.000 kr. i månedlig indtægt, så vil 5.000 daglige besøgende kunne generere op omkring 50.000 kr. hver måned og så taler vi altså pludselig at man både har råd til at hyre en fuldtids skribent og en marketing person som kan arbejde på at man kommer op omkring 10.000 daglige besøgende (hvorfor nøjes….).\nHvad får man for 4.000 kr. i dag? Tja, jeg må indrømme at jeg ikke har gjort det så meget i at lede efter danske skribenter, men jeg kan forestille mig, at man kan få en del. Sagen er nemlig, at han ikke selv ved ret meget (eller det gjorde han i hvert fald ikke i starten) omkring det emne hans blog handler om. Den metode han har udviklet til at finde interessante emner (gerne via engelske medier), bør altså kunne læres til andre.\nKunne man forestille sig at det var muligt at finde en studerende (måske endda indefor et fag relateret til emnet), som kunne tænke sig at bruge 5 timer om ugen på at sidde hjemme i sofaen og skrive artikler og blive betalt 4.000 kr. om måneden for det? Mit svar vil være JA, for 4.000 kr. er så vidt jeg ved ca. en SU og en fordobling af den månedlige indkomst for en studerende må alt andet lige være interessant når arbejdet er så nemt som 5 timers skrivning fra sofaen.\nGår du med lignende tanker eller har du allerede forsøgt at hyre skribenter, så del gerne dine erfaringer med os andre.\nSkrevet i: Tjen penge Tags: blogging, danske skribenter, Outsourcing\tOm MikaelMikael er ejeren af AntPhilosophy.com. Han har en interesse og en passion for internet markedsføring online og et altovervejende mål om at skabe en stor passiv indkomst på nettet. En indkomst der kan skabe økonomisk uafhængighed. Han deler ud af sin erfaring og viden så andre kan opnå det samme... hvis de vil.\nSøren Sprogø skriver\t7. april 2008 ved 08:37\tSpændende.\nJeg har i lang tid gået og spekuleret over om der overhovedet er penge nok i det danske marked til at det kan betale sig (økonomisk) at blogge på dansk.\nMen det lyder da som om at hvis man gør sit research ordentligt, finder et par gode nicher, og så ellers bare går igang, ja så er der penge nok i selv Adsense til at holde en ok timeløn på 200 kr!\nNu ved jeg ikke umiddelbart hvad hans blogs handler om, men det overrasker da egentligt lidt at han ikke også har kastet relevant affiliate marketing på, dvs. f.eks. linker via affiliate programmer til produkter der er nævnt i hans post. Her tror jeg der er en masse penge at hente for den målrettede blogger.\nMikael skriver\t7. april 2008 ved 09:10\tDet er jeg heller ikke i tvivl om at der vil være, men det har han så ikke valgt at gøre endnu. Til gengæld er han god til at gøre brug af nyhedsbreve, så jeg er sikker på at han vil kunne hive gode affiliate indtægter ind hvis han ville det.\nBrian Brandt skriver\t7. april 2008 ved 18:08\tHold da op. Hvad bruger han af søgemaskineoptimering… Han må da have ramt en guldåre… Selvom min iværkblog er ret populær, så er jeg da stadig ikke på 400 besøgende om dagen.. hmm.. den er så heller ikke så målrettet efter at få mange besøgende, men gode besøgende ;-).\nMikael skriver\t7. april 2008 ved 19:25\tBrian, det jeg tror du skal huske på er at når det er et emne som folk ynder at læse om, samtidig med at der bliver skabt en trofast læserskare gennem brug af blandt andet nyhedsbreve, så er det væsentligt lettere at trække rigtig mange besøgende til.\nAnders Saugstrup skriver\t7. april 2008 ved 19:37\tGad vide hvem det er!\nJeg har et par gæt, men jeg skal nok lade være. 🙂\nKan du ikke overtale ham til en gæste post her på din blog? Eventuelt skrevet under et alias.\nMikael skriver\t7. april 2008 ved 20:01\tDet er med vilje at jeg ikke har røbet hverken navn, branche eller noget som helst andet, da det ikke er sikkert at han ønsker det frem (selvom jeg personligt ville prale med sådan en flot præstation). Men lad os se om ikke han kigger ind en dag og giver sig til kende. Jeg ved at han følger med her af og til 🙂\nFrank H M skriver\t7. april 2008 ved 21:26\t400 daglige besøgende på en dansk nicheblog er godt gået.\nMen en indtægt på ca. 33 øre pr. besøgende er endnu mere imponerende. Jeg ville ellers have gættet på, at en tilbagevendende læserskare ville koste på indtægten, men nej. Meget imponerende tal.\nMikael skriver\t8. april 2008 ved 10:46\tFrank nu kommer jeg helt i tvivl om jeg har forstået det hele rigtigt. Når du sætter det sådan op så virker 33 øre som meget. Men igen… det er selvfølgelig hvad der svarer til $0,10 pr. klik hvis alle besøgende klikker. Det kan man nok ikke antage, så hvis 10% klikker, så er det $1 pr. klik. Hmm…. Det må jeg vist lige have undersøgt.\nFrank H M skriver\t8. april 2008 ved 11:32\tMikael, 33 øre pr. besøgende er godt, men ikke urealistisk. Jeg kiggede lidt på nogle statistikker i går aftes og kom frem til, at et af mine sites genererer ca. 25 øre pr. sidevisning, alle programmer medregnet. Det er et site, der tiltrækker ren søgetrafik og er temmeligt optimeret i forhold til reklamer. Det er altså temmeligt sammenligneligt med din bekendtes indtægt i forhold til trafik. Jeg er bare imponeret over, at han kan opretholde så gode tal med så meget trafik.\nJeg mangler altså bare lige at ti-doble besøgstallet på min side, før den kan sammenlignes 🙂\nMikael skriver\t8. april 2008 ved 13:23\tMin side med den højeste indtægt pr. sidevisning ligger omkring 68 øre, så som du siger kan det godt lade sig gøre. Til gengæld er jeg MILEVIDT fra de 400 daglige besøgende på den side 🙂\nPete skriver\t9. april 2008 ved 09:09\tOk ok ok, jeg melder mig på banen. Jeg er den skyldige og bloggen hedder http://www.graviditet.dk\nDu er meget velkommen til at feedbacke på den og ligeledes at checke den i Google på alle relevante søgeord. Ligeledes er du selvfølgelig velkommen til at anbefale den til alle du kender, der tænker på Graviditet…\nJeg tror på at kvalitet, aktivitet og tilgængelighed er de vigtigste kriterier for at brugerne kommer. Ligeledes tror jeg at det er vigtigt, at man blogger om noget, der har en høj grad af almen samfundsmæssig interesse (ikke nødvendigvis ens egen interesse).\nEndelig skal man være villig til at give det en skalle og fokusere på det vigtige (kvalitet, aktivitet og tilgængelighed). Min vigtigste styrke i den sammenhæng er måske min evne til at sætte mig i brugerens sted og min nærmest passionerede vedholdenhed.\nJeg bruger alle de statistik- og SEO-værktøjer der findes i Google og i WordPress; Google Analytics, XLM sitemaps, WordPress Stats, All in One SEO m.m. Desuden en række plugins der øger tilgængeligheden og brugerens lyst til at bruge sitet og blive der længere.\nEndelig bruger jeg Aweber.com til mit nyhedsbrev. Det har siden midten af januar høstet næsten 300 bekræftede medlemmer på listen. Nyhedsbrevet er supervigtigt fordi så er det mig der bestemmer, hvornår mine brugere og jeg skal ses igen…\nAlt dette har da kostet en del timer, det er rigtigt. Til gengæld er vækstkurven på bloggen nu støt stigende, og arbejdsindsatsen går næsten udelukkende på at udgive indlæg af høj kvalitet. Teknikken fungerer som den skal.\nPå grund af de erfaringer jeg har gjort mig, ved jeg at jeg vil jeg kunne gøre det igen, dog på meget kortere tid, og jeg har da også ca. 50 domæner andre parat, hvoraf nogle af dem måske har endnu større potentiale end Graviditet.dk (internationalt potentiale).\nMikael skriver\t9. april 2008 ved 09:33\tHej Pete,\nDejligt at du meldte dig på banen og at du har lyst til at dele ud af dine erfaringer med os.\nJeg er som sagt meget imponeret over det du har præsteret og som man kan læse er jeg ikke ene om det. Kunne du måske være interesseret i at skrive et indlæg om hvad du har gjort, dine tanker bag og eventuelle erfaringer du har gjort i dit forløb? Det ville helt sikkert kunne gavne os andre (og kunne give dig nogle valgfri links tilbage til din side) 🙂\nBrian Brandt skriver\t9. april 2008 ved 21:13\tJeg har også opdaget maillinglister alt for sent… Har egentlig altid godt vidst det, men først et par måneder siden jeg gjorde noget ved det og bestilte aweber… jeg har allerede vha mailinglisten tjent et års forbrug af Aweber hjem igen… alt magt til maillister… 😉\ngodt gået med din blog, den skal nok videregives til damen når jeg er blevet skruk 😉 !\nAnders Saugstrup skriver\t10. april 2008 ved 07:59\tPete, tak fordi du deler! 🙂\nDet er bestemt flotte resulateter, som du har kæmpet dig til på fornem vis!\nDen gode nyhed er at der stadig er en håndfuld ting som du kan og bør gøre omkring søgemaskineoptimeringen af siden, som vil hjælpe Google til endnu bedre at forstå at din side er det rigtige valg for et bestemt emne.\nNogle af de ting jeg faldt over ved et hurtigt kig var:\n-Bedre strukturering af h1/h2 osv. Det er noget rod lige nu. H2 kan lige nu både betyde artikeloverskrift og menupunkt fx.\n-Bedre brug af title-tags på links i temaet\n-Brug af billeder og relevante alt tags i artiklerne vil hjælpe dig på flere fronter.\n-robots.txt bør blokere for dato-arkivet så søgemaskinerne udelukkende bruger emnearkivet til at finde dine poster.\n-vælg enten www-versionen eller http:// -versionen og 301-redirect den ene til den anden.\n-muligvis har du et problem med fra dine undersider linker til til forsiden med ordet home som det første i stedet for på ordet graviditet.\nDesuden kan du øge trafik og indtjeningen ved at satse på nogle af de kommercielle søgninger indenfor området. Hvorfor kan jeg fx ikke finde artikeler med graviditetstest eller ventetøj i overskriften? Når du skriver den slags markedsmålrettede artikler er det selvsagt yderst vigtigt at tænke seo med ind i selve teksten uden at ødelægge den samt at fremhæve de vigtigste søgeord en gang eller to med fed skrift eller lignende samt at have et relevant billede eller to med det relevante hovedkeyword i alt-teksten. Et par links til troværdige eksterne kilder skader bestemt heller ikke i rankingen.\nDet er et super stærkt generisk domænenavn du har, og det fortjener mange førstepladser på Google!\nGod vind med projektet og sig til hvis jeg kan hjælpe dig med noget.\nPete skriver\t11. april 2008 ved 10:40\tHej Anders. Tak for de mange gode indput og ideer til min blog. Jeg vil hurtigst muligt implementere adskillige af dem. Sig til hvis jeg på nogen måde kan gøre gengæld…\nAnders Saugstrup skriver\t11. april 2008 ved 11:13\tHvis min kone skulle gå hen og blive gravid igen, så kan du få lov at svare på spørgsmål! 🙂\nAnders Saugstrup skriver\t11. april 2008 ved 11:15\tåh ja og en anden ting, som du kan gøre til gengæld (hvis du vil) er at lade os andre følge lidt med i effekten af ændringer og resultaterne, så vi kan blive klogere endnu.\nMikael skriver\t11. april 2008 ved 11:28\tGodt du fik den med Anders. Det er jeg nemlig også nysgerrig efter at høre 🙂\nRuben skriver\t13. april 2008 ved 19:56\tNå skriver I alle sammen om pris pr. besøg. Jeg plejer selv at regne med pris pr. NYE besøgende, dvs. hvor meget kommer jeg til at tjene på en besøgende i løbet af livet.\nDet giver selvfølgelig en lidt højere sats (jeg ligger på omkring 1 kr.), hvilket måske kan booste ens selvværd lidt 😉 Men den konkrete fordel ved at regne på den måde, er at man kan se hvorvidt det kan betale sig at købe trafik, og hvilken sats man skal vælge pr. klik.\nBare lige for at perspektivere lidt 🙂\nMikael skriver\t16. april 2008 ved 11:14\tRuben, det lyder som en meget fornuftig udregning, men hvordan regner du det ud i praksis?\nRuben skriver\t20. april 2008 ved 19:21\tMikael, jeg bruger bare google analytics mål for new visitors.\nPete skriver\t27. april 2008 ved 20:00\tHej Anders. Hvordan laver man egentligt en Â»RedirectÂ«. Har forsøgt mig med en plugin der skulle gøre det, men det ser ikke ud til at virke. Jeg vil helst have alle hits ind på www.\nFrank H M skriver\t27. april 2008 ved 20:59\tHej Pete,\nJeg har lige testet det, og jeg bliver fint omstillet til www-versionen nu.\nAnders Saugstrup skriver\t28. april 2008 ved 09:32\tHej Pete\nJeg ved ikke om du har løst sagen, men hvis ikke, vil jeg anbefale dig dette: Brug et wordpress plugin til at styre redirection 100%.\nFor at det skal spille, skal du sikre dig at du ikke har oprettet www-subdomain på webserveren som en folder for så ryger www trafikken derhen. I stedet skal du bare have et cname på dns serveren, som peger www til dit domæne uden www.\nPå webserveren skal du så aktivere et wordpress plugin som kan styre redirection. Jeg anbefaler dette: http://urbangiraffe.com/plugins/redirection/\nHvis du allerede har installeret wordpress på dit www subdomain, så er det måske lettere at lave en quick and dirty, hvor du bare i folderen for domænet uden www lægger en .htaccess fil som sender index.html osv til www adressen. Altså så du i det mindste fanger forsidetrafikken hvis den tastes manuelt ind uden www.\nMorten skriver\t30. november 2008 ved 21:20\tFørst og fremmest – godt gået, Pete. Og fedt at høre, at der kan tjenes gode penge på at blogge i Danmark.\nEfter at have vist, at jeg virkelig anerkender resultateterne, vil jeg tillade mig at lege “Djævlens Advokat” overfor dine beregninger, Mikael.\nFordi der kommer flere indlæg, behøver antallet af besøgende jo ikke stige proportionalt. Der er jo nok ingen tvivl om, at hvis antallet af indlæg stiger, så stiger antallet af besøgende også. Men jeg er ikke sikker på, at hvis X indlæg giver 400 besøgende, så giver to gange X indlæg 800 besøgende.\nSå måske man i stedet skulle lægge energien i en anden blog om et helt andet emne – bare et forslag (og måske et oplæg til debat).\nMikael skriver\t30. november 2008 ved 21:28\tHej Morten,\nJeg er helt enig med dig i at fordi mængden af indlæg stiger, så behøver mængden af besøgende ikke gøre det. Men hvor er det lige at du mener at jeg skriver det?\nDet eneste regnestykke jeg kan se at jeg laver lyder: “De fleste kan jo nok hurtigt regne ud, at hvis 400 daglige besøgende giver 4.000 kr. i månedlig indtægt, så vil 5.000 daglige besøgende kunne generere op omkring 50.000 kr.”\nMen her siger jeg jo ikke noget om mængden af indlæg.\nDiskussionen om man skal starte noget nyt eller udbygge det eksisterende er absolut interessant, men den falder nok lidt uden for dette emne. Jeg kunne dog godt finde på at tage det op i et nyt indlæg.\nPete skriver\t30. november 2008 ved 22:44\tHe Michael og alle I andre. Her er lidt status et halv år senere. Jeg har ikke selv skrevet særlig meget på bloggen de sidste 3 måneder, men der har da været en del spørgsmål (2-3 om ugen) som er blevet besvaret af de andre skribenter.\nI juli/august var den helt oppe over 800 besøgende om dagen, mens den lige nu ligger og svinger mellem 600 og 700. Der er ca. 50.000 sidevisninger om måneden og vi runder 1000 abonnenter på nyhedsbrevet lige om lidt.\nJeg har taget noget Partner-ads ind for se hvordan det virker, men kan ikke sige noget om det endnu. Nå jo, så er der ved at komme liv i mit forum. Jeg var lige ved at tage det af igen, men tror nu på at det kan komme op at køre af sig selv.\nLigeledes ekperimenterer jeg lige nu med et plugin, hvor man kan kode bestemte søgeord med tilhørende links ind, Søgeordene bliver så, overalt i bloggen, automatisk fremhævet som links, hvorefter læseren bliver sendt til mine shoppingsider med partner-ads.\nMikael skriver\t30. november 2008 ved 22:48\tDejligt med en update Pete (og rart at se der her på bloggen igen).\nMorten skriver\t30. november 2008 ved 23:07\tJeg overfortolkede nok dit indlæg, således at din beregning om antallet af indlæg om dagen (og derved antallet af nye indlæg) blev kædet sammen med en besøgsstigning.\nMen i det mindste fik vi det ud af det, at der kom en opdatering fra Pete 🙂\nNicolai BjÃ¶rn skriver\t23. januar 2010 ved 06:23\tJeg er en af dem der ivrigt har slugt startindlæg og alle comments i tråden.\nHer 1 års tid efter, er det da muligt at få en opdatering fra Pete?\nPete Andersen skriver\t25. februar 2010 ved 10:03\tFik lige en reminder herfra ;-). Hej Michael og alle I andre. Long time no see…\nStatus på http://www.graviditet.dk pt. er at sidetallet nu i et godt stykke tid har ligget omkring 1000 daglige besøgende. Antallet af sidevisninger er sjovt nok ikke steget synderligt og det er indtjeningen heller ikke. Det sidste tilskriver jeg finanskrisen og at klikprisen generelt nok er faldet lidt. Klikprocenten er dog også faldet fra knap 10 til en smule over 7. Dette tilskriver jeg de de trofaste besøgende som nok snart har klikket nok.\nNyhedsbrevet er på vej mod 1400 Â»abonnenterÂ« og der kommer 10-15 ind hver uge. Har ikke sendt nyhedsbreve stabilt ud i lang tid. Hvis jeg igen begyndte at sende ugentlige nyhedsbreve ud, ville besøgstallet nok stige nogle hundrede om dagen.\nSå er jeg begyndt at have en lille tusse hver måned på affiliates via f.eks. tradedoubler. Disse penge kommer primært fra Saxo.com. Jeg læste om Conduite metoden her hos Michael og besluttede mig for at prøve moget der lignede, så vi anmelder bøger og linker derefter dybt til Saxo. Det betyder at når folk søger på bogen i Google, havner Graviditet.dk ofte med en anmeldelse lige under Saxo i søgeresultatet, og så vælger mange lige at læse anmeldelsen før de køber. Derefter videre til Saxo med mit affiliatelink 😉\nHar også i en periode kørt med kampagner fra Euroads. De gav godt i en uges tid hvorefter der ikke længere kom noget på den kampagne. Desuden udløber den slags kampagner ofte releativt hurtigt og så skal de pilles af. Ligner lidt for meget arbejde synes jeg. Vil hellere have indtægtskilder hvor man laver arbejdet én gang og derefter får penge i årevis. Dem kan man jo have uendelig mange af.\nMin egen indsats på sitet er dalet til næsten ingenting. Derfor passer de 5.000 – 6.000 månedlige kroner mig fint. Hvis man tænker i Â»Return on InvestmentÂ« så svarer det til en forrentet kapital på pænt over en million kroner, Â»opsparetÂ« over nogle få år…\nNyt projekt med måske samme potentiale er http://www.kostpyramiden.dk\nEr kun så småt kommet igang og slet ikke med 5 indlæg om ugen. Site er dog begyndt at have indtjening og besøgstallet er støt stigende. Klikprisen på dette emne er 70% højere end på Graviditetsområdet hvilket lover godt.\n.-= Pete Andersen´s last blog ..Online Business til salg I =-.\nMikael skriver\t25. februar 2010 ved 10:24\tSuper dejligt med en update Pete! 5-6K om måneden uden at lave noget er da glimrende. Vil meget gerne høre mere omkring Kostpyramiden, så overvejer lidt at skrive et indlæg omkring den som jeg så forhåbentligt kan lokke dig til at komme og give updates!


De 7 Bedste fordele ved Brasiliansk Jiu-Jitsu | A.V. Writers\nDe 7 Bedste fordele ved Brasiliansk Jiu-Jitsu\nforfatter – salg\nrang – sort bælte\nhovedinstruktør ved Alpha Jiu Jitsu Academy Richmond, Sydney Australien\nDer er noget helt specielt ved Brasiliansk Jiu Jitsu. Det er mere end bare en kampsport, hvor du kæmper på jorden og lærer at kvæle folk.\ndet giver mange fordele, der kan hjælpe dig med at leve et mere lykkeligt og vellykket liv. Her er vores valg for de 7 bedste fordele ved Brasiliansk Jiu Jitsu.\n#7 den fantastiske træning\n#5 Lær selvforsvar\n#4 Forbedre dine problemløsningskompetencer\n#3 udvikle disciplin\n#2 få masser af venner\n#1 Realiser dit sande potentiale\nandre store fordele ved Jiu Jitsu\nder er intet som den træning, du får under en hård Jiu Jitsu træningssession. Det er en af de mest fysisk krævende træningsprogrammer, der virker alle dele af din krop.\nVed hver træning opbygger du din udholdenhed og fysiske styrke på samme tid. Efter at have lavet 60-90 minutters teknisk træning og rullende, er din krop helt brugt.\ndu er altid gennemblødt i sved efter hver træning og går i seng godt efter en hård træningsdag. En fantastisk fordel, som vi var nødt til at tilføje til vores liste over BJJ-fordele.\nVi har alle stress i vores liv, der undertiden kan være overvældende. Ikke at have en afsætningsmulighed for at lindre denne stress kan føre til adskillige sundhedsmæssige problemer og påvirke dine forhold.\nen fordel ved Brasiliansk Jiu Jitsu er, at det giver et godt afsætningsmulighed for at lindre din stress. BJJ træning har en måde at smelte væk dine problemer.\nuanset hvad du går igennem, synes du altid at føle dig bedre efter klassen. Det har en måde at smelte din stress væk, hvilket gør denne fordel ved Jiu Jitsu uvurderlig.\nHer er en artikel, der beskriver, hvordan Jiu Jitsu lindrer stress af en sportsvidenskabelig kandidatstuderende og BJJ-praktiserende læge. https://www.bjjheroes.com/editorial/bjj-study-proves-effectiveness-against-stress\nalle har brug for at lære en form for selvforsvar for at beskytte sig selv. Alt kan ske, og du skal altid være klar til en fysisk konfrontation.\nBrasiliansk Jiu Jitsu er et afprøvet selvforsvarssystem, der har vist sig at være effektivt. Næsten alle fysiske skænderier ender i en slags kæmpende kamp, og dette er en af de store grunde til, at BJJ blev oprettet.\ndu vil lære at forsvare dig mod en angriber. At tage dem til jorden og kontrollere dem for at forhindre dem i at skade dig. At kende Brasiliansk Jiu JItsu vil give fordelen ved at kende selvforsvar, der kan redde dit liv.\nmange sidestiller Jiu Jitsu som menneskelig skak, og det er en meget nøjagtig vurdering af kampsport. Joe Rogan har et berømt citat, der kalder Jiu Jitsu problemløsning på højt niveau med alvorlige konsekvenser.\ndet er præcis, hvad Jiu Jitsu er, og det forbedrer eksponentielt dine problemløsningskompetencer. Ved at have gode problemløsningskompetencer gør det det lettere at håndtere ting, der kommer op i dit liv.\nDu lærer at forblive rolig, slappe af, så du kan løse ethvert problem, der kommer op i dit liv.\nBrasiliansk Jiu Jitsu og mange andre kampsport har en måde at hjælpe dig med at udvikle disciplin i dig selv. At have disciplin er en enorm fordel, der overskrider bare at træne kampkunst.\nbare ved at gøre den enkle opgave at deltage i klasser hver uge, begynder du langsomt at udvikle selvdisciplin. Først føles det måske ikke sådan, men den disciplin, du udvikler, hjælper med at forbedre dit liv eksponentielt.\nalt fra at blive på en sund kost eller en god søvnplan, så du bliver godt udhvilet. Gør denne fordel ved at træne Jiu Jitsu uvurderlig for dit liv.\nde mennesker, du træner, vil ikke kun være dine træningspartnere, men være nogle af dine bedste venner. Jiu Jitsu-akademier er kendt for at være fulde af de bedste mennesker i verden, der er ivrige efter at være din ven.\nnår du træner sammen med disse mennesker, udvikler du et tæt bånd, der får dig til at føle, at du er en familie. Ved at træne Jiu Jitsu, du bliver en del af det bedste samfund af mennesker i verden. Det er en fantastisk følelse at have en stor gruppe mennesker bag dig, der støtter dig i alt hvad du gør.\nuden tvivl er den største fordel ved Jiu Jitsu, at du kan realisere dit sande potentiale. Jiu Jitsu har en særlig magt inden for kunsten, der bringer mere ud af mennesker, end de tror, de har.\ndu finder tilliden i dig selv til at være den bedste person, du kan være. At forstå, at alt hvad du vil gøre, er muligt, så længe du arbejder for det. Det er absolut det bedste, Jiu Jitsu kan gøre for at gavne dig.\nder er langt mere end blot de 7 fordele ved træning Jiu Jitsu, som vi har nævnt ovenfor. Her er to flere fordele ved BJJ, der kan gøre store forbedringer i dit liv.\nvægttab fra træning Jiu Jitsu er en almindeligt kendt fordel ved Jiu Jitsu. Der er mange udøvere i hvert gym, der har mistet en betydelig mængde vægt fra træning. På kort tid fra træning kan du helt ændre dig selv og leve et sundere liv.\nforhåbentlig efter at have læst disse 7 fordele ved Jiu Jitsu overbeviser det dig enten om at træne eller skubber dig til at fortsætte træningen. Der er mange flere fordele, at netop disse 7 og alle af dem vil forbedre dit liv.\ndet, der gør Jiu Jitsu fantastisk, er, at det får dig til at stræbe efter at være et bedre menneske. Den lidenskab, du kan udvikle fra at øve Jiu Jitsu, kan hjælpe dig med at leve et lykkeligere og mere opfyldt liv.\nUngdomsfængsling og senere kriminel aktivitet\nSøvnregressioner-4 Grunde til, at din Baby ikke sover


Vedligeholdelse af solceller – Canillas Service\nForside / Optimere din spanske bolig / Klimaløsninger / Solceller i Spanien / Vedligeholdelse af solceller\nVi kan sørger for vedligeholdelse af jeres solcelleanlæg. Vi kan tage ansvar for vedligeholdelse arbejde på faciliteterne, og sikre at solcelleparken altid har optimale driftsforhold. Vi laver en årlig tilbudsgående kontrol af jeres installation, herunder betingelserne for alle komponenter. I tilfælde af nedbrud skal du bare kontakte os for at få den nødvendige tekniske assistance, og vi vil håndtere udstyrsgarantierne hos producenten. Du kan altid kontakte vores hotline om enhver forespørgsel relateret til tjenesten, samt rapportere hændelser relateret til installationen.\nEn vigtig del af vedligeholdelse af solceller er rengøring. Regn kan hjælpe med rengøringen af pollen og fugleklatter, samt det støv der kommer fra Sahara og de saltpartikler der blæser ind fra Middelhavet. Men engang imellem må du også selv ud med rengøringsspanden hvis du vil sikre at dit solanlæg fungerer optimalt. Hvis dine solceller er meget beskidte, bør du rengøre dem.\nSådan rengør du dine solceller\nBrug kun vand – aldrig rengøringsmidler, som ikke er lavet specielt til dine solceller. Almindelige rengøringsmidler kan skade solcellerne, og solcelleproducentens garanti bortfalder ofte, hvis du bruger rengøringsmidler.\nVask solcellerne i regnvand, fx vand fra regnvandstønden. Hvis dit postevand indeholder meget kalk, sætter der sig kalkaflejringer på solpanelerne, og de mindsker ydeevnen. Du kan også købe forbehandlet eller blødgjort vand, som ikke indeholder kalk.\nBrug fx en blød svamp eller klud (på teleskopstang) til rengøringen.\nBrug ikke en højtryksrenser, glasskraber, ståluld eller skarpe genstande, der kan skade solcellerne.\nGå aldrig på solcellerne.\nOptimalt indeklima Fugtproblemer\nSol- og lystunnel Aircondition\nSolceller Vedligeholdelse af solceller\nPrivate solcelleanlæg Fælles solparker\nOpvarme vand via solen Opvarme luft via solen


HardwareOnline.dk - Forum: Nye venner, midlife\nNye venner, midlife\nAf Elite Nørd Gill Bates | 06-06-2021 09:43 | 2076 visninger | 20 svar, hop til seneste\nHey Nogen her der har prøvet at glide helt væk fra gamle venner osv., og så senere fundet nye? Jeg er i 40'erne og står meget i den situation nu. Vi er simpelthen slet ikke på bølgelængde mere og ses meget sjældent. Så jeg er meget på nulpunktet\nTænker det er helt naturligt og OK at man glider fra hinanden efterhånden som man bliver ældre og får andre prioriteter/værdier. Jeg ses kun med et fåtal af mine gamle skolekammerater og har med tiden fået en ny vennekreds. Nogle af mine gamle kammerater tror nærmest at det er en naturlov, at bare fordi man tilfældigt gik i klasse/skole/whatever sammen, så skal man hænge sammen som ærtehalm resten af livet :-)\nSidst redigeret 06-06-2021 09:52\n#1 ja det sker nok for mange i livet. Og det kan også være belastende når folk holder en fast i en gammel personlighed selvom man udvikler sig. Men ikke så heldigt at stå helt uden venner ;) Har kendt dem mange år, som drukvenner, og det har altid været meget svingende mellem happy og store konflikter. Men der var altid druk indover. Og musik. Og jeg har sgu også lyst til at kende folk hvor det handler om andet. Tror jeg skal tilmelde mig en sportsgren eller lign. og komme i snak med nogle der. Finde/skabe et band uden alkohol\nSidst redigeret 06-06-2021 09:56\nDet er helt naturligt. Men får at få nye venner er man nød til at møde nye mennesker. Kom væk hjemmefra - Hobby, frivillig arbejde, stævner osv. Vær villig til at åbne op og byde folk hjem. Men ikke alle du møder vil blive dine bedste venner.\n(Et band uden bajere... Jeg ved ikke om det eksisterer, andet end i religiøse kredse.) Fordomsladede parenteser aside.. Jeg var midt i trediverne da jeg opsporede de nyeste venner, siden er der ikke sket noget på den front. Stort set samtlige gamle er sorteret fra, enten gensidigt eller fra den ene part. Jeg har samme oplevelse som dig; alkohol er ikke den stærkeste lim når det gælder om at holde sammen på de sociale relationer. Omvendt er jeg ret glad for alkohol, så jeg gider ikke folk der ikke gider drikke en bajer når vi skal høre de plader du og de andre musikere sender på gaden. Noget nyt skal der til, så hvis du er sportsinteresseret, er mit bedste bud de lokale foreninger. Det kan næsten ikke gå galt når udgangspunktet er fællesskab og fælles interesser. Men du har ramt en alder hvor du højst sandsynligt har gjort op med dig selv hvilke persontyper du foretrækker, og især hvilke typer du ikke gider holde liv i. Det kommer unægteligt til at indskrænke feltet en anelse. Good luck.\n#4 jamen jeg elsker sgu også øl :) Og gider egentlig heller ikke noget frelst tørt band. Der må gerne være øl. Bare det ikke altid fylder det hele så alle keder sig eller musikken sutter røv uden\nNogle hænger længere i musik og øl fester end andre Nogle er hurtigere klar på børn og liguster end andre Nogle skal bare bo på stenbroen…..fordi det er der det sker Men måden at komme videre har for mig altid været at man opsøger de interesser dans, geocaching, fodslaw eller hvad der nu lige optager en i den periode af ens liv Heldigvis er der masser af andre, som også mangler nye venner På med vanten……eller vandrestøvlerne :-)\nHvis jeg var dig, da jeg har stået i samme situation en gang, er det simpelt. Meld dig en i nogen foreninger, eller hvis du har en nabo , som jeg gør lige pt, så lad dog noget mad og del det med dem. Jeg har haft utallige pizza night events (tjek min profil), og det har skabt det bedste naboskab i en opgang. Det kan være pinligt, ja. Det kan også være godt. Og er de ikke som du er, så giv dem mentalt fingeren og ryk videre. Jeg har selv synes alt var sjovt med hardstyle, festivaler (som jeg dog stadig gør, altså i holland), men jeg har ikke kunne finde et eneste punkt ikke at tale med folk om. Find en ny sjov hobby f.eks. fiskeri, på amatør plan, eller whatever. Der er masser af mennesker der vil elske at fiske sammen. :)\nOplever lidt det samme. Men tror også at evt børn har meget at skulle have sagt. Mine er ved at være flyvefærdige og kræver ikke længere så meget opmærksomhed. Dermed får jeg tid til mig selv som jeg ikke har haft i 15+ år. Samtidigt har de fleste omkring mig yngre børn, og er derfor stadig "kommittet" til dem, og det er helt fair. Og tror samtidigt at de andre har ret, find en hobby/sport, gerne en hvor folk mødes, enten hold sport eller steder hvor man deltager sammen. Der findes mange forskellige og det er nok værd at give lidt forskelligt et skud og forvente at de første par stykker nok ikke virker. Selv er jeg meget forelsket i biler, så jeg går og skruer på dem, kører trackday indimellem og snakker en del med andre bil tosser. Tror det som vil virke klart bedst nok er holdsport, for der er automatisk folk du kan forholde dig til. Har selv overvejet det, men mere udfra et helbredsperspektiv. Der findes også mere nørdede klubber som makerspaces, Coding Pirates (som medhjælper), computerklubber etc, som jeg personligt godt kunne finde på, for der kan man finde nogle sjove projekter at gå og hygge med. Held og lykke med det. When life gives you lemons...\nNu ved jeg ikke hvor interesseret i brætspil du er. Men der igennem har jeg faktisk fundet nogle venner. Det er en super verden (brætspilsverdenen). Og jeg snakker ikke bare Ludo og Matador brætspil :) Kan være en god indgangsvinkel til at møde mennesker hjemme hos hinanden. Da jeg startede ud i brætspilsverdenen for år siden, der meldte jeg bare på Facebook at jeg arrangerer brætspilsaften og aftensmad, og der er plads til xx antal personer. Først til mølle princippet. Fungerede super godt. Aftensmaden kan man så splejse om hvis det er, men jeg brugte det som lokkemiddel, da jeg bor lidt på landet i forhold til at folk kom fra Århus by :D Der er brætspilsgrupper i de forskellige byer.\nJeg er 44. Dem jeg gik i folkeskole med, og dem jeg efterfølgende uddannede mig med - jeg har ikke set en eneste af dem siden folkeskolen/uddannelse. Jeg har et par gamle venner fra "ungdommen" som er blevet til to par, med børn, som jeg stadig ses ofte med (flere gange om måneden) - men ellers er det igennem nye forbindelser (job(/interesser) at vi har vores omgangskredse i dag.\nJeg er 48. Jeg er gledet fra dem fra folkeskolen. Men jeg var heller ikke den mest populære dreng i klassen, så det er jeg ret ligeglad med. Og mine gamle drukvenner gled jeg også fra, da jeg flyttet til Sverige i ca seks år. Siden da jeg kom tilbage til Danmark igen, har der ikke været nogle venner overhovedet. Jeg har prøvet at ses med de gamle drukvenner, men vi er definitivt gledet fra hinanden. Det var øllene og drukturene der holdt os sammen, og det kan den ikke længere. Så nu er der kun lige konens venners mænd, som jeg lige løst snakker med engang i mellem, når vi lige tilfældig mødes. Ellers intet. Jeg er også noget til det punkt, at jeg slet ikke gider at prøve ad længere, fordi det er som om at vi alle er blevet mere kritiske over hvem vi gider at se jo ælder vi bliver. Jeg er selv sådan, og jeg kan mærke, at sådan er de andre mænd jeg mødes også.\nSidst redigeret 07-06-2021 09:34\ngå i byen , oplev noget optag en ny hobby , eller sport så kommer det helt automatisk\nUndersøgelser viser at det er langt færre der opbygger venskaber efter man er fyldt 30, og de fleste opbygges som følge heraf inden man runder de 30 år. Og her tales der om venskaber og ikke bekendskaber, selvom grænsen nok kan være hård fin til tider. Derved ikke sagt at man ikke kan opbygge venskaber efter de 30, det er statistisk set bare svære. https://www.zetland.dk[...] Der er mange andre artikler om det samme\nSidst redigeret 07-06-2021 09:51\nJeg er også midt 30erne og har ikke specielt mange tilbage. Snakker en lille smule med et par stykker, men det er mest lidt kort samtaler online. Har 1-2 stykker jeg mødes med til aftensmad / film sommetider, men det er godt nok ikke ret meget. Syntes dagene forsvinder utroligt hurtigt når man arbejder 37 timer, henter og bringer 2 børn og skal holde hus osv. Jeg har haft nogle gange inden corona en masse bræt spils aftenener. Sammen med en af one venner som arrangere sådan noget. Det var super hyggeligt, men snakken blev jo også tit kun til det. Og folk kom langvejs fra :) Hels og lykke, men tror godt nok der er virkelig mange som dig. Desværre.. Og det er nok blevet meget værre her under corona.\nJeg er selv start 40'erne og ja har det som de fleste skriver herinde, ikke de store venskaber tilbage og dem der er, er oftest til en ordentlig gang druk og der er jeg slet ikke selv mere. Det var især da vi valgte at flytte fra København til Langeland at jeg fandt ud af hvem der ville mig noget og ikke, der røg en del i svinget det år... Har også overvejet at starte i noget forening af en slags for at møde ligesindede menneske, men det er ikke blevet til noget endnu, det kommer vel en dag når jeg har fået nok af konen og hendes venner :) ellers får jeg mandesnak nok på arbejdet med kollegaer (håndværker) men det er sgu ikke altid helt det samme.\nKan også Skrive under på at brætspil er en fantastisk måde at møde nye mennesker på. Har fået et par gode venner på den konto og jeg er da 44 :)\nKøb en motorcykel , Der er et kæmpe fællesskab indenfor den interesse\nEr i slut 30'erne og har da også set venner komme og gå. Altså det er jo ikke fordi jeg ikke er venner med dem mere. Man snakker bare ikke så tit sammen, og laver ikke så meget sammen mere. Nogen er man bare gledet helt fra, andre har fået børn, og så er man på den måde gledet fra dem. For så har deres børns venner forældre som man bliver venner med. Så bliver vennekredsen bare langsomt udskiftet. Men folks interesser og fokus ændrer sig jo også. Det er svært at få sine gamle drinking buddies med til alting. Især hvis det var det eneste man havde sammen. Drukture torsdag-fredag-lørdag gider man ikke så meget mere. Jeg ses stadig med mine venner til tider. Der er meget kontakt (og planlægning af fælles events) via facebook. Deling af minder, så man lige bliver mindet om man stadig er venner og man havde det sjovt engang. Og så i stedet for at ses ofte og spontant, ses vi nu koncentreret og på specifikke tidspunkter. Det kan for eksempel være de sommerhusture jeg arrangerer 1-2 gange om året. Hvor vi i fællesskab lejer et stort sommerhus med pool, og så fyrer den af en hel weekend som var vi i starten af 20'erne, så kan der gå måneder eller år før vi ses igen. Men det er fint. Jeg har ikke et behov for at ses med mine venner konstant. Jeg ved de er der. Jeg har også venner rundt omkring i verden, som jeg ikke bare sådan lige kan besøge, så der igen er det et spørgsmål om planlægning. Men vigtigst af alt er at de er der. Det er så bare super akavet, hvis man ses med en gammel ven, man har været igennem ild og vand med, og når man så ses, føles det som om man intet har at snakke om og det føles som en første date, fordi man er blevet så forskellige... Men der må man jo prøve sig frem.\nJeg har fået en herlig ny ven herinde, og han hedder "ComicsDK". Han er alletiders og altid garant for et kram, hvis man har brug for det. Ellers forsvandt mange af mine "venner", da jeg lagde livet om for 5 år siden, og stoppede alt, der hed fest + de dårlige vaner i det miljø. Jeg har dog et par stykker tilbage, som går tilbage helt fra folkeskolen, men efter at jeg er blevet "kedelig", så ser jeg dem ikke så ofte. De har også børn og familie selv nu, og det er ikke lige mig, og noget der kommer til at ske i mit liv, så det skal de have lov at have for sig selv. Det er trist, men jeg har faktisk ikke brug for at være sammen med venner længere. Jeg vil altid hjælpe, hvis de har brug for det - uden at tøve et sekund, men ellers kan jeg godt nøjes med en sms i ny og næ med opdatering på vores liv. Jeg vil hellere fokusere på, at den sidste halvdel af mit liv skal være så stabil og problemfrit, som overhovedet muligt. I fremtiden vil jeg hellere være venner med gamle mennesker og gøre en forskel for dem - altså bare som besøgsven - ikke noget sygt jo :)\n#0 Du er langt fra alene, og heldigvis er der ved at komme langt større fokus på det. Derfor er Røde Kors, Boblberg og hovedparten af landets kommuner gået sammen om https://boblberg.dk[...] Og det er der rigtigt mange, der har haft glæde af: https://boblberg.dk[...] Den kan også bruges til at finde en badmintonmakker, madklub osv. men der er rigtigt mange, der bare søger nye venner/veninder.\nOpret svar til indlægget: Nye venner, midlife


Børn&Unge - 2017/20 - LEDER. Vi har sat børnene på den politiske dagsorden\nLEDER. Vi har sat børnene på den politiske dagsorden\nVi skal have alle børn med, og så skal vi væk fra præstationssamfundet, hvor børn hele tiden skal blive til noget.\nTag børnebrillerne på. Det har BUPL sagt igen og igen i det år, der nu går på hæld. Politikerne skal huske børnenes perspektiv, når de træffer vigtige beslutninger, og det ser ud til, at budskabet trængte igennem. I hvert fald de fleste steder.\nEt politisk flertal på Christiansborg vedtog kort før sommerferien en stor dagtilbudsreform. Reformen indeholder en øremærket pulje til sociale normeringer, der skal sikre flere pædagoger til de mest udsatte børn. En lille pulje, men dog en pulje. BUPL har også sat et klart fingeraftryk på den nye pædagogiske læreplan, der træder i kraft i 2018. Læreplanen er et skridt væk fra skoleficering og test i daginstitutionerne, og den anerkender legens betydning for børnene.\nVed kommunalvalget fyldte daginstitutionsområdet og skoleområdet meget i debatten. Så meget, at TV2 tæt på valget placerede daginstitutioner og skoler som de vigtigste temaer for vælgerne. 8 ud af 10 byrådskandidater fulgte trop ved at svare, at de går ind for minimumsnormeringer. Det er lidt af en presbold til deres partikolleger på Christiansborg, der hidtil har været tøvende og fodslæbende.\nBUPL er gået sammen med Undervisningsministeriet i et udviklingsprojekt, som skal fremhæve, hvad pædagogerne betyder for børn i skole og fritid. Vi skal have alle børn med, og så skal vi væk fra præstationssamfundet, hvor børn hele tiden skal blive til noget. Nej, børn skal blive til nogen!\nJeg vil ønske jer allesammen en glædelig jul og godt nytår. Tak, fordi I hver især er med til at gøre en forskel for BUPL og vores fælles kamp for bedre vilkår. Uden engagement, gejst og faglig stolthed var vi som forening ingenting. Bare tænk på alenetidsundersøgelsen, hvor over 8.000 pædagoger deltog og fik sat en landsdækkende dagsorden.


Søndag, 17. november kl. 14 på Greve Museum, Bækgårdsvej 9, 2670 Greve\nForedraget afholdes i samarbejde med Greve Museum.\nForedraget er gratis for medlemmer af Væveskolen i Greve og koster 80 kr. for øvrige deltagere.\nTrækheste og pyntetråde...et studie i væveteknik


Crunch guide: Hvorfor skal du vælge Windows 10?\nDet nye år bringer friske forbedringer. Microsoft har for nylig annonceret, at de arbejder med en Windows 10 funktion som automatisk vil låse og sikre din computer, når det operative system opdager, at du har rykket dig væk fra enheden. Funktionen hedder nu ”Dynamic Lock” og Windows Central siger, at Microsoft omtaler den som ”Windows farvel” og internt tilslutter den til det eksisterende ”Windows Hello”.\nFor jer, der ikke ved det, så bruger Microsoft specielle Windows Hello kameraer for at lade Windows 10 brugere logge ind på deres PC med kun deres ansigt.\nOg eftersom datasikkerheden er meget vigtig for både personlig og professionel brug, så er vi virkelig nødt til at finde en måde at beskytte vores information på. Nogle firmaer rådgiver deres ansatte til at bruge ”Windows key + L” for at låse maskinerne, når de ikke bruger dem. Men med denne nye funktion vil hele processen blive automatisk – hvilket betyder, at det vil være hurtigere og nemmere. Fedt, ikke?\nDer er ingen klarhed endnu over, hvordan Microsoft vil opfange inaktivitet, men Zac Bowden fra Windows Central skriver:\n” Vi er ikke rigtige sikre på, hvad Windows vil kigge efter for at opfange, at du ikke længere er til stede ved din enhed, da Microsoft stadigvæk er ved at dokumentere denne funktion. Det kunne simpelthen være en rebrandet version af ” Efter 15 minutter af inaktivitet, lås min enhed” eller det kunne være en mere ”dynamisk” funktion, hvor man udnytter Windows Hello’s aktiveret udstyr, sensorer og mere til at opdage, om en bruger er til stede og bestemme, hvor længe de har været væk. “\nSelv om de beslutter sig for at gøre det, vil vi blive glade, hvis det snart virker.\nOg Microsoft planlægger at inkluderes Dynamic Lock i Windows 10 Creators Update, som allerede var klar i april.\nPrøv det og fortæl os om jeres erfaringer.\nGuide til din næste markedsføringskampagne\nOnline markedsføring kort fortalt\n5 færdigheder du skal kunne som sælger\nTop 5 Tech-trends du skal holde øje med i 2018\n6 ting din hjemmeside mangler\nÆndringer igangværende opgave\nMeld dig til vores nyhedsbrev og få spændende nyheder hver uge!


Supernatural - Sæson 8 | DVD TV Serie | Dvdoo.dk\nSupernatural Sæson 8\nFakta om Supernatural - Sæson 8\nMark Sheppard Jared Padalecki Jensen Ackles Jeffrey Dean Morgan Jim Beaver Misha Collins Osric Chau Cindy Sampson\nDin anmeldelse af Supernatural - Sæson 8\nVores brugere har bedømt Supernatural - Sæson 8 DVD til\nFantastiske timer med Sam og Dean - igen\naltid interissant og underholdende.....\nFilm og tv-serier har vi hos dvdoo.dk forhandlet i mange år og vi leverer dem bl.a. i Tv-Serie format i adskillige genrer. Lige fra action serier til romantiske serier.\nInteressen skinner særligt igennem, hvis synspunkterne er forskellige og bølgerne går lidt højt. Vi bliver bundet tættere sammen på grund af vores kæmpe fælles passion, og det gør, at vi ved hvad vi taler om, når vi slår et slag for film og TV-serier.\nVi håber, at vores passion også påvirker dig positivt, så du får en fabelagtig oplevelse, når du vælger at sætte Supernatural - Sæson 8 på afspilleren. Rigtig god fornøjelse.\nI Danmark har vi eksisteret siden 1999, og derfor hører vi til blandt landets ældste filmbutikker online. Sammenligner man vores onlinebutik med de øvrige markeder, har vi faktisk en af landets ældste online butikker. Vi blev etbaleret som en netbutik udelukkende med salg af DVD film. Og som tiden er gået, mens flere filmformater kom frem og vores lidenskab for film bare fortsatte med at vokse, blev en tilsvarende kærlighed for musikken og spiluniverset grundlagt. Derfor var det indlysende, at CD'er og spil blev en fast del af vores udvalg.\nAt vi altid skaber den optimale kundeoplevelse, er meget vigtigt for os. Og efterhånden har de mange års indsigt i branchen givet os et deltaljeret og farverigt billede af, hvilke forventninger kunderne har, når de kommer forbi vores netshop. For os er det vigtigt, at vores dybe kærlighed for spil-, film- og musikuniverset tydeligt skinner igennem, og påvirker alle, som besøger vores store verden af underholdning.\nSpørgsmål til musik, spil eller film kan du tit finde gode svar på i vores omfattende FAQ. Er du stadig i tvivl er du naturligvis altid velkommen til at kontakte vores kundeservice som er klar til at assistere dig via e-mail eller per telefon. God fornøjelse med besøget i vores netshop.